qundao/data-zh-poetry huggingface dataset:
十月十九日小酌分韵得里字
作者：方回
朝代：宋

奠国荷隆栋，扶世纳夷轨。
勋庸书盟府，名氏垂信史。
画餠既无成，坠甑亦云已。
幽哦陶倦情，閒读探玄理。
嗜古植雅正，愤俗馘淫靡。
尚堪辈前哲，未屑睨余子。
寒门车马绝，良月风日美。
旁近东西邻，邂逅二三士。
无钱焉能神，有酒犹粗旨。
炙脔割肥羊，鲙材斫长鲤。
随分匪强致，乘兴肯中止。
鈎深出该洽，砭疾伐鄙俚。
缩颈罚令苛，抚掌戏语绮。
豪歌眇羣儿，大笑惊数里。
一翁醉而踣，两生掖不起。
心广穷亦乐，气衰老且死。
生生天壤间，知命者罕尔。
予将归万山，后日当忆此。
十月十九日小酌分韻得里字
作者：方回
朝代：宋

奠國荷隆棟，扶世納夷軌。
勳庸書盟府，名氏垂信史。
畫餠既無成，墜甑亦云已。
幽哦陶倦情，閒讀探玄理。
嗜古植雅正，憤俗馘淫靡。
尚堪輩前哲，未屑睨餘子。
寒門車馬絕，良月風日美。
旁近東西鄰，邂逅二三士。
無錢焉能神，有酒猶粗旨。
炙臠割肥羊，鱠材斫長鯉。
隨分匪强致，乘興肯中止。
鈎深出該洽，砭疾伐鄙俚。
縮頸罰令苛，撫掌戲語綺。
豪歌眇羣兒，大笑驚數里。
一翁醉而踣，兩生掖不起。
心廣窮亦樂，氣衰老且死。
生生天壤間，知命者罕爾。
予將歸萬山，後日當憶此。
千葉桃花
作者：方回
朝代：宋

此亦桃花彼亦桃，成蹊各各綻春苞。
一朝開出紅千葉，何啻高才十倍曹。
午困
作者：方回
朝代：宋

老人无所嗜，惟书尚喜读。
矧又昼正长，聊此展卷轴。
阅久困已极，端坐闭我目。
稍稍收神明，内观默往復。
谓可略欹枕，童子致委曲。
心惧圣师责，美材化朽木。
倦惫不可奈，一偃寐辄熟。
何事忽惊觉，客至义当速。
与语了无味，退就一影独。
□□□□□，尚頼有脱粟。
朱墨工未竟，点勘继以烛。
还将夜有余，用补日不足。
行年过七十，焉用强自勖。
起倒不由人，曷不返空谷。
午困
作者：方回
朝代：宋

老人無所嗜，惟書尚喜讀。
矧又晝正長，聊此展卷軸。
閲久困已極，端坐閉我目。
稍稍收神明，內觀默往復。
謂可略欹枕，童子致委曲。
心懼聖師責，美材化朽木。
倦憊不可奈，一偃寐輒熟。
何事忽驚覺，客至義當速。
與語了無味，退就一影獨。
□□□□□，尚頼有脫粟。
朱墨工未竟，點勘繼以燭。
還將夜有餘，用補日不足。
行年過七十，焉用强自勗。
起倒不由人，曷不返空谷。
午節
作者：方回
朝代：宋

年年節與物相符，筍已成竿燕欲雛。
客裏不知端午近，賣花擔上見菖蒲。
午节
作者：方回
朝代：宋

年年节与物相符，笋已成竿燕欲雏。
客裏不知端午近，卖花担上见菖蒲。
半山
作者：方回
朝代：宋

力引豺狼噬九州，貛郎于世果何仇。
青苗法令初为祟，玉斧封疆半已休。
绍圣南行多不返，靖康北狩欲谁尤。
儿时曾读前朝史，几夜寒灯见泪流。
半山
作者：方回
朝代：宋

力引豺狼噬九州，貛郎於世果何仇。
青苗法令初爲祟，玉斧封疆半已休。
紹聖南行多不返，靖康北狩欲誰尤。
兒時曾讀前朝史，幾夜寒燈見淚流。
南唐
作者：方回
朝代：宋

中原赤气已龙兴，岂必桥江罪若冰。
花不忍看春哭后，金何曾惜岁斋僧。
失身亡国非无痛，保士全民尚可矜。
復遇大梁爱文艺，余臣往往与瀛登。
南唐
作者：方回
朝代：宋

中原赤氣已龍興，豈必橋江罪若冰。
花不忍看春哭后，金何曾惜歲齋僧。
失身亡國非無痛，保士全民尚可矜。
復遇大梁愛文藝，餘臣往往與瀛登。
南山寺瀟洒閣呈川無竭二首·其一
作者：方回
朝代：宋

獨騎瘦馬破枯苔，要與高僧共茗杯。
山閣雲晴天上□，□帆潮緊日邊來。
藤陰樹影東西缺，野色秋光左右□。
□□中間無障礙，豁然宇宙一靈臺。
南山寺瀟洒閣呈川無竭二首·其二
作者：方回
朝代：宋

每從水際上山巔，歷磴攀梯欲到天。
北岱南嵩前後閣，東吳西楚去來船。
詩牌字沒先朝蘚，梵磬聲飄下界煙。
□□登臨定分首，不知重會是何年。
南高峰至其下不高
作者：方回
朝代：宋

远望生愁陟降劳，峥嵘窣堵据金鰲。
今朝身到南山下，渐近元来总不高。
南高峰至其下不高
作者：方回
朝代：宋

遠望生愁陟降勞，崢嶸窣堵據金鰲。
今朝身到南山下，漸近元來總不高。
去姑蘇
作者：方回
朝代：宋

雙臉殷紅捧玉尊，陽臺彷彿見香魂。
一生心道蘇州好，何事摇船出葑門。
去萍草
作者：方回
朝代：宋

童子携竹器，摝去池中萍。
見魚故已佳，水底林巒青。
復呼荷鋤者，薙草汛我庭。
蛇蚓無留藏，行徑免露零。
剗穢致潔凈，撥翳生皛熒。
朗月明其摶，古鏡還精靈。
語寂理已會，慮澹神自冥。
白髪一老翁，兀然坐孤亭。
去萍草
作者：方回
朝代：宋

童子携竹器，摝去池中萍。
见鱼故已佳，水底林峦青。
復呼荷锄者，薙草汛我庭。
蛇蚓无留藏，行径免露零。
刬秽致洁凈，拨翳生皛荧。
朗月明其抟，古镜还精灵。
语寂理已会，虑澹神自冥。
白髪一老翁，兀然坐孤亭。
又次韻張御史鵬飛
作者：方回
朝代：宋

休致衰年暗自驚，閒呼張丈喚殷兄。
馬塵往往逢新貴，鷗夢依依憶舊盟。
洛社繪圖慚九老，漢庭綿蕝付諸生。
繡衣御史煩推轂，我有蓑衣永不更。
又用前韵赋夜坐
作者：方回
朝代：宋

酒醒招得醉魂归，深护炉熏键夕扉。
渴舌恶甜勤潄茗，癯肩耐冻懒添衣。
颇闻空暗无星出，小待更深定雪飞。
一字不圆终不寐，癖诗如我自应稀。
又用前韻賦夜坐
作者：方回
朝代：宋

酒醒招得醉魂歸，深護爐熏鍵夕扉。
渴舌惡甜勤潄茗，癯肩耐凍懶添衣。
頗聞空暗無星出，小待更深定雪飛。
一字不圓終不寐，癖詩如我自應稀。
又雨
作者：方回
朝代：宋

霞紅疑太早，果不是晴天。
市漲危侵戶，村流喜入田。
昏昏鄰寺鼓，滃滃晚厨煙。
明日應猶雨，宵甜一枕眠。
又題畫赤脚仙
作者：方回
朝代：宋

萬古天冠地屨身，畫師遊戲恐非真。
父生師教成何事，甘作蓬頭跣足人。
古店
作者：方回
朝代：宋

古店看題壁，儒風豈易還。
匪因登貢籍，即爲叩賢關。
騰踏雲霄上，沉埋草莽間。
其人俱已矣，遺跡尚斑斑。
句·其一
作者：方回
朝代：宋

舊業三元賦，新功百中經。
句·其三
作者：方回
朝代：宋

菊花與汝作生日，螃蟹喚吾入醉鄉。
句·其五
作者：方回
朝代：宋

糟薑三盞酒，桕燭一甌茶。
句·其六
作者：方回
朝代：宋

把酒從來不可期，吾降今日少人知。
句·其四
作者：方回
朝代：宋

諸公未許子爲政，萬事無如髯絕倫。
句容道中
作者：方回
朝代：宋

陂滿風初漾，林明雪未殘。
路泥尤覺遠，野閣不勝寒。
軍過開門少，村稀覓店難。
忽逢新日色，久別喜相看。
同伯幾過張子範子周兄弟園池·其一
作者：方回
朝代：宋

堂上琴書間鼎彝，簷前金鯽映冰池。
園林花木初容見，家世衣冠便可知。
熟識二難俱好事，偶來兩客各能詩。
一時觸目多佳思，爛醉如泥竟未奇。
同伯幾過張子範子周兄弟園池·其二
作者：方回
朝代：宋

何處消除半日閒，看朱成碧夜扶還。
定知此意風塵表，能致吾曹水竹間。
孝友門闌佳子弟，承平人物舊湖山。
飲多過量成詩緩，酒醒思之亦厚顔。
同劉仲鼎全君玉飲徐子英家分韻得雞字
作者：方回
朝代：宋

詰曲盤桓手共携，暮歸了不記東西。
初筵秩秩談無底，厦屋渠渠醉似泥。
老貌白頭愧青鬢，豪吟野鶩雜家雞。
相看一笑消長日，未信人間物易齊。
同川无竭观旃檀林东窗见婺州港定此为句
作者：方回
朝代：宋

心欺劲竹傲长松，铁面霜严舌有锋。
遥指水光来婺□，□听乡语半吴侬。
贴诗满壁夸佳句，答话当机破□□。
□□归来大风雨，定知一钵已降龙。
同川無竭觀旃檀林東窗見婺州港定此爲句
作者：方回
朝代：宋

心欺勁竹傲長松，鐵面霜嚴舌有鋒。
遥指水光來婺□，□聽鄉語半吳儂。
貼詩滿壁誇佳句，答話當機破□□。
□□歸來大風雨，定知一鉢已降龍。
同年常簿吳次翁子萬之萬之子直卿將爲分水學官喜而賦之
作者：方回
朝代：宋

一點書燈傳不絕，王侯卿相復何加。
追惟大父同科第，喜見聞孫紹世家。
奧賾蚤能探理窟，芳妍孰敢競詞華。
勿言小邑青衿少，要使人人讀五車。
同年常簿吴次翁子万之万之子直卿将为分水学官喜而赋之
作者：方回
朝代：宋

一点书灯传不绝，王侯卿相復何加。
追惟大父同科第，喜见闻孙绍世家。
奥赜蚤能探理窟，芳妍孰敢竞词华。
勿言小邑青衿少，要使人人读五车。
同张文焕过吴式贤二十六韵
作者：方回
朝代：宋

退居乏晤语，蒿莱翳荆扉。
闉阇一以出，秋色饶清辉。
东鲁有名士，勋庸厌常旗。
欢言拨簿领，宿约寻郊圻。
小舆信自逸，宁知劳者唏。
遐眺豁蒙蔽，未若联鞍鞿。
沦漪涉浅濑，杳窕穿晴霏。
西成禾稼熟，南宾鸿雁飞。
岁晏苦不乐，来日□已希。
怀人况有愿，渴心奉容徽。
丘园隠君子，结佩纫芳菲。
恬养足道气，悟悦通禅机。
渠石转流水，筑埭临弯崎。
柽榉荫书艇，芰荷环钓矶。
復有芦苇丛，江湖思依依。
起予一襟风，万有浮埃微。
设礼古俎豆，执事儒冠衣。
儿侄亦敬客，走趋色无违。
缅怀十年前，杰阁何巍巍。
幻境值革故，高踪甘遯肥。
利达被鼎贵，朝露终易晞。
孰能保令名，百世无评讥。
庄叟适游濠，曾生傲浴沂。
俯仰宇宙间，此会应復稀。
邃剎玩奇刻，乔林媚余晖。
冥冥尘外心，澹然暮忘归。
同張文煥過吳式賢二十六韻
作者：方回
朝代：宋

退居乏晤語，蒿萊翳荆扉。
闉闍一以出，秋色饒清輝。
東魯有名士，勳庸厭常旂。
歡言撥簿領，宿約尋郊圻。
小輿信自逸，寧知勞者唏。
遐眺豁蒙蔽，未若聯鞍鞿。
淪漪涉淺瀨，杳窕穿晴霏。
西成禾稼熟，南賓鴻雁飛。
歲晏苦不樂，來日□已希。
懷人况有願，渴心奉容徽。
丘園隠君子，結佩紉芳菲。
恬養足道氣，悟悅通禪機。
渠石轉流水，築埭臨彎崎。
檉櫸蔭書艇，芰荷環釣磯。
復有蘆葦叢，江湖思依依。
起予一襟風，萬有浮埃微。
設禮古俎豆，執事儒冠衣。
兒姪亦敬客，走趨色無違。
緬懷十年前，傑閣何巍巍。
幻境值革故，高蹤甘遯肥。
利達被鼎貴，朝露終易晞。
孰能保令名，百世無評譏。
莊叟適游濠，曾生傲浴沂。
俯仰宇宙間，此會應復稀。
邃剎玩奇刻，喬林媚餘暉。
冥冥塵外心，澹然暮忘歸。
同曹清父西郊紀事五首·其一
作者：方回
朝代：宋

晴耕新種麥，破塊滿田間。
詰曲隨牛路，周遭傍馬山。
幾人鍾間氣，往歲聳朝班。
黄卷今猶在，青雲未易攀。
同曹清父西郊紀事五首·其三
作者：方回
朝代：宋

木脫秋聲盡，田空野鳥饑。
時危羣盜慘，身老故人稀。
所至猶堪醉，無求自合歸。
寥寥天地內，古意一何微。
同曹清父西郊紀事五首·其二
作者：方回
朝代：宋

掛粟枯桑杪，籬門晝掩關。
晴霜開曠野，寒日曬荒山。
指點村煙外，經行塚樹間。
羣豪故貪愎，竊發亦愚姦。
同曹清父西郊紀事五首·其五
作者：方回
朝代：宋

朴略童蒙學，堆豗句讀師。
有能致卿相，或不贍妻兒。
士故無他業，人誰此味知。
公庭彼爲吏，日日醉歌姬。
同曹清父西郊紀事五首·其四
作者：方回
朝代：宋

風俗嗟頹落，文章委下陳。
出郊聊快目，謀野豈關身。
本爲搜詩去，徒成泥酒頻。
胸中知此事，眼底似無人。
同曹清父西郊纪事五首·其三
作者：方回
朝代：宋

木脱秋声尽，田空野鸟饥。
时危羣盗惨，身老故人稀。
所至犹堪醉，无求自合归。
寥寥天地内，古意一何微。
同曹清父西郊纪事五首·其二
作者：方回
朝代：宋

挂粟枯桑杪，篱门昼掩关。
晴霜开旷野，寒日晒荒山。
指点村烟外，经行冢树间。
羣豪故贪愎，窃发亦愚姦。
同杨明府华父夜宿鸬鷀源
作者：方回
朝代：宋

桐庐杨明府，高谊有缓急。
凌江每见访，烂醉必旬日。
知我欲东游，相拉过其宅。
城南登小舟，仅阔六七尺。
岸人观不退，莫知孰主客。
西风篙工喜，布被当帆席。
青蔬煮豆乳，滩转竈釜仄。
更觉气象古，酌酒甆盏碧。
千山霜叶红，绵绮天组织。
郊垧有此奇，阛阓苦未识。
明府眼力高，心赏寄绝壁。
指似挂篰岩，茅屋拟便葺。
老夫今十年，往来钓台侧。
汗颜不敢登，人品霄壤隔。
夜宿鸬鷀源，荦确陟危石。
吾家三拜公，晚唐老诗伯。
衣冠世不坠，奕叶绍桂籍。
避地馆者谁，一僧年八十。
呜呼穷谷中，亦復有马迹。
纪事聊此吟，续烛借纸笔。
同楊明府華父夜宿鸕鷀源
作者：方回
朝代：宋

桐廬楊明府，高誼有緩急。
凌江每見訪，爛醉必旬日。
知我欲東遊，相拉過其宅。
城南登小舟，僅闊六七尺。
岸人觀不退，莫知孰主客。
西風篙工喜，布被當帆席。
青蔬煮豆乳，灘轉竈釜仄。
更覺氣象古，酌酒甆盞碧。
千山霜葉紅，綿綺天組織。
郊坰有此奇，闤闠苦未識。
明府眼力高，心賞寄絕壁。
指似掛篰岩，茅屋擬便葺。
老夫今十年，往來釣臺側。
汗顔不敢登，人品霄壤隔。
夜宿鸕鷀源，犖確陟危石。
吾家三拜公，晚唐老詩伯。
衣冠世不墜，奕葉紹桂籍。
避地館者誰，一僧年八十。
嗚呼窮谷中，亦復有馬跡。
紀事聊此吟，續燭借紙筆。
同金汉臣徐蜚英小饮傍溪寺二首·其一
作者：方回
朝代：宋

万峰奇峭一川平，四月清和十日晴。
蚕麦丰登宜把酒，山城只欠艷歌声。
同金漢臣徐蜚英小飲傍溪寺二首·其一
作者：方回
朝代：宋

萬峰奇峭一川平，四月清和十日晴。
蠶麥豐登宜把酒，山城只欠艷歌聲。
同金漢臣徐蜚英小飲傍溪寺二首·其二
作者：方回
朝代：宋

高憑遠眺酒頻斟，誰識風前快飲心。
州縣長官勝鄰境，秧疇水滿樹林陰。
后天易吟三十首·其一一
作者：方回
朝代：宋

君知已似嗣，音义古来同。
万物生相续，南熏鼓巽风。
后天易吟三十首·其一三
作者：方回
朝代：宋

阳生在十月，亥谓之天门。
战乎干者物，干实战于坤。
后天易吟三十首·其一九
作者：方回
朝代：宋

元亨犹利正，始可用纯干。
未了一贞字，何由保性天。
后天易吟三十首·其二九
作者：方回
朝代：宋

二五时难遇，沈沦下位多。
干潜与坤履，退谨养天和。
后天易吟三十首·其二二
作者：方回
朝代：宋

干坤始开闢，六坎首经纶。
士不知忧患，焉能免世氛。
后天易吟三十首·其二五
作者：方回
朝代：宋

亨嘉谁不愿，贞固士之常。
干体充刚健，坤爻认直方。
后天易吟三十首·其八
作者：方回
朝代：宋

天一实生水，冬藏坎次干。
精神要休养，醖酿出春天。
后天易吟三十首·其六
作者：方回
朝代：宋

万物皆相见，文明午日中。
圣人南面立，品彙各亨通。
听孙炼师琴
作者：方回
朝代：宋

名画元不出画工，善书决不属书史。
子春伯牙非伶官，古能琴者必君子。
枕流漱石今孙郎，电眸冰齿霜髯张。
洒埽书室焚古香，信手为吾调宫商。
琮琮琤琤泉落涧，嗈嗈喈喈鸿度汉。
从容整暇未肯忙，小俟吟猱观抑按。
急如快剑斫蛇分两截，琉璃瓶碎玉簪折。
似有鸾胶再补完，细视冰弦元不绝。
又如电走雹飞驱霹雳，老树百丈龙爪入。
得非獭髓灭瘢痕，依旧乌桐净如拭。
睥睨黠鼠伏狸奴，杀机一动与之俱。
鹰扬颇类师尚父，牧野秉钺行天诛。
临河而闻杀鸣犊，曳轮不往反乎覆。
许由不受尧天下，一瓢虽无吾亦足。
圣门此意传不传，耿耿精灵月在天。
孙郎何处得授受，长江秋霁印婵娟。
五音本无根舌齿，六律发挥凭手指。
音律之外求七情，万变悉从心上起。
孙郎胸次夫何如，贮储古今万卷余。
孰谓七弦轸上之神圣，不本二尺檠边之功夫。
少年学琴欲学渠，勿但弹琴当读书。
听客话二首·其二
作者：方回
朝代：宋

客言乱时事，可骇不堪闻。
田主戕凶佃，民妻掠乱军。
草高城裏屋，树赭壠头坟。
降盗多珍贿，人传大将分。
听航船歌十首·其一
作者：方回
朝代：宋

北来南去雁还飞，四十年间万事非。
惟有航船歌不改，夜深老泪欲霑衣。
听航船歌十首·其五
作者：方回
朝代：宋

十千债要廿千偿，债主仍须数倍强。
定是还家被官缚，且将贯百寄妻孃。
吾乡朋友比多诗人宜进一步大则文公小亦龙溪可也于汪德载杨復之归赋此意并寄刘元辉黄仲宣
作者：方回
朝代：宋

吾乡南渡有儒真，二百年来两绝伦。
继圣干淳绵道统，代言炎绍冠词臣。
紫阳山可搜遗老，白玉堂堪踵后尘。
□□苕溪渔隠学，单传诗话作诗人。
吾鄉朋友比多詩人宜進一步大則文公小亦龍溪可也於汪德載楊復之歸賦此意并寄劉元煇黄仲宣
作者：方回
朝代：宋

吾鄉南渡有儒真，二百年來兩絕倫。
繼聖乾淳綿道統，代言炎紹冠詞臣。
紫陽山可搜遺老，白玉堂堪踵後塵。
□□苕溪漁隠學，單傳詩話作詩人。
呈吕使君二首·其二
作者：方回
朝代：宋

纷纷衮衮笑儒酸，独爱虀盐远绮纨。
国手文章无敌手，将坛家世上诗坛。
海艘荡寇鲸波静，江寺除凶鬼胆寒。
才调极高心转小，近时人物此尤难。
呈吕使君留卿
作者：方回
朝代：宋

大门昔有谣，吕氏一千中。
华胄所自出，恭惟齐太公。
君伯先郡王，张韩刘岳同。
百战护诸将，易名称武忠。
武忠棣华众，皆有远祖风。
分阃仗斧钺，威望真非熊。
子姓几百人，人人俱英雄。
人人俱智慧，人人俱疏通。
三衢今使君，尤其明且聪。
剑光夜衝斗，玉气日贯虹。
好士出天性，坐满樽不空。
民怀吏胆落，于物大有功。
驿马走中原，蹇蹇臣匪躬。
北上夏云赤，南还春花红。
割牲饤鲊脯，邂逅孤山东。
念此门下士，陋巷甘固穷。
昨者诸彦集，长裾织青葱。
岂谓龙虎阁，着此垂翅鸿。
高怀极恋恋，莫景殊匆匆。
愿言一转手，西江挂飞蓬。
呈吳門王治中元俞都中參政伯大孫先人同榜
作者：方回
朝代：宋

君家兩參預，漢代韋平氏。
留耕而耕存，惟有是以似。
乃祖忠文公，補天扶國是。
乃父敬愍侯，浮海將使指。
直諫炳遺藁，大節燁信史。
神遊天地間，不亡何謂死。
先人前甲戌，忠文榜下士。
一升上雲端，一沉墮井底。
老夫近乙亥，敬愍守吾里。
朱轓過桐江，共飲釣臺水。
英英玉樹郎，世濟元凱美。
忠文既有孫，敬愍又有子。
邂逅忽相逢，不意聞正始。
貯胸踰萬卷，運肘動百紙。
華年弱冠近，緊官半刺比。
長風破巨浪，未易測涯涘。
契好詎敢論，臭味差足恃。
異時吳閶遊，小舟或一艤。
相門復生相，貽厥有如此。
乃知吾家兒，不過豚犬耳。
呈吴门王治中元俞都中参政伯大孙先人同榜
作者：方回
朝代：宋

君家两参预，汉代韦平氏。
留耕而耕存，惟有是以似。
乃祖忠文公，补天扶国是。
乃父敬愍侯，浮海将使指。
直谏炳遗藁，大节烨信史。
神游天地间，不亡何谓死。
先人前甲戌，忠文榜下士。
一升上云端，一沉堕井底。
老夫近乙亥，敬愍守吾里。
朱轓过桐江，共饮钓台水。
英英玉树郎，世济元凯美。
忠文既有孙，敬愍又有子。
邂逅忽相逢，不意闻正始。
贮胸踰万卷，运肘动百纸。
华年弱冠近，紧官半刺比。
长风破巨浪，未易测涯涘。
契好讵敢论，臭味差足恃。
异时吴阊游，小舟或一舣。
相门復生相，贻厥有如此。
乃知吾家儿，不过豚犬耳。
呈呂使君二首·其一
作者：方回
朝代：宋

中川孤嶼稱詩才，雁蕩龍湫遍賞來。
千騎君侯鳴競病，五年朋友共敲推。
舊題謝守池邊草，新寓逋仙屋角梅。
欲叩吟窗看奇句，不應相遇只銜盃。
呈呂使君二首·其二
作者：方回
朝代：宋

紛紛衮衮笑儒酸，獨愛虀鹽遠綺紈。
國手文章無敵手，將壇家世上詩壇。
海艘蕩寇鯨波靜，江寺除凶鬼膽寒。
才調極高心轉小，近時人物此尤難。
呈呂使君留卿
作者：方回
朝代：宋

大門昔有謠，呂氏一千中。
華胄所自出，恭惟齊太公。
君伯先郡王，張韓劉岳同。
百戰護諸將，易名稱武忠。
武忠棣華衆，皆有遠祖風。
分閫仗斧鉞，威望真非熊。
子姓幾百人，人人俱英雄。
人人俱智慧，人人俱疏通。
三衢今使君，尤其明且聰。
劍光夜衝斗，玉氣日貫虹。
好士出天性，坐滿樽不空。
民懷吏膽落，於物大有功。
驛馬走中原，蹇蹇臣匪躬。
北上夏雲赤，南還春花紅。
割牲飣鮓脯，邂逅孤山東。
念此門下士，陋巷甘固窮。
昨者諸彥集，長裾織青葱。
豈謂龍虎閣，著此垂翅鴻。
高懷極戀戀，莫景殊匆匆。
願言一轉手，西江掛飛蓬。
呈孟君復能静使君二首·其一
作者：方回
朝代：宋

细玩包瓜以杞爻，俊人肯与秃翁交。
公侯復始须廊庙，尔汝忘形未草茅。
各诵新诗针遇芥，相期古道漆投胶。
一樽百尺楼头酒，玄白无心赋解嘲。
呈孟君復能靜使君二首·其一
作者：方回
朝代：宋

細玩包瓜以杞爻，俊人肯與禿翁交。
公侯復始須廊廟，爾汝忘形未草茅。
各誦新詩針遇芥，相期古道漆投膠。
一樽百尺樓頭酒，玄白無心賦解嘲。
呈孟君復能靜使君二首·其二
作者：方回
朝代：宋

乃祖麒麟第一人，乃孫今代筆如神。
三遷孟子慈闈教，十二甘羅相閥身。
海內豪吟公與我，花邊痛飲夏連春。
浮生倏忽關山隔，數步過橋莫厭頻。
呈李讓臣就寄翰林閻學士
作者：方回
朝代：宋

鞭霆來自紫皇宮，天上綸言播德風。
爲報玉堂真學士，猶憐雪鬢老詩翁。
星明斗極璇霄北，水注蓬萊碧海東。
身不能飛心獨往，承顔常在夢魂中。
呈赵左丞
作者：方回
朝代：宋

迩年士夫乏廉称，或以廉称不称能。
兼廉且能毅且弘，嗟我有眼见未曾。
君侯妙年翔鲲鹏，横击海宇无与朋。
孝事其亲行有恒，移忠于君德日昇。
胸中朗彻水月澄，笔端变化云雾蒸。
惠者怀之威者惩，内作心膂外股肱。
浙右艰食何频仍，六年三潦岁不登。
劝分之意极哀矜，坐使粒价不敢腾。
馁腹再果僵復兴，今秋大稔稻没塍。
长吏于民无弋矰，如寒与裘暑与冰。
老夫昔也霜后鹰，即今仅似痴冻蝇。
一纪不仕閒如僧，少陵日困籴五升。
犹此客窗吟孤灯，往哉一见贤左丞。
呈趙左丞
作者：方回
朝代：宋

邇年士夫乏廉稱，或以廉稱不稱能。
兼廉且能毅且弘，嗟我有眼見未曾。
君侯妙年翔鯤鵬，橫擊海宇無與朋。
孝事其親行有恒，移忠於君德日昇。
胸中朗徹水月澄，筆端變化雲霧蒸。
惠者懷之威者懲，內作心膂外股肱。
浙右艱食何頻仍，六年三潦歲不登。
勸分之意極哀矜，坐使粒價不敢騰。
餒腹再果僵復興，今秋大稔稻沒塍。
長吏於民無弋矰，如寒與裘暑與冰。
老夫昔也霜後鷹，即今僅似癡凍蠅。
一紀不仕閒如僧，少陵日困糴五升。
猶此客窗吟孤燈，往哉一見賢左丞。
呈閻子靜廉訪翰學二首·其一
作者：方回
朝代：宋

先生誰解與傳神，寫向吾詩似亦親。
文字老坡真學士，丰姿太白謫仙人。
明庭瑞彩陳圭璧，治世奇祥出鳳麟。
一道澄清非所凂，湖山暫此岸綸巾。
呈閻子靜廉訪翰學二首·其二
作者：方回
朝代：宋

文星炯炯照勾吳，草詔金鑾舊老儒。
今□□公高北斗，後身白傅到西湖。
要途未若閒官樂，心服□□貌敬殊。
臭味果能有投合，及門豈在急摳趨。
呈阎子静廉访翰学二首·其一
作者：方回
朝代：宋

先生谁解与传神，写向吾诗似亦亲。
文字老坡真学士，丰姿太白谪仙人。
明庭瑞彩陈圭璧，治世奇祥出凤麟。
一道澄清非所凂，湖山暂此岸纶巾。
周
作者：方回
朝代：宋

七月陳王致太平，轉頭已聽黍離聲。
陪臣僣上三歸備，霸國邀君九鼎輕。
釋氏談空端有理，詞人賦恨豈無情。
燠年寒歲頻更換，未抵黄河一度清。
和李鶴田乙未贈李个庵
作者：方回
朝代：宋

這个庵中這个人，莫將兩个認心身。
一个亦無羲□□，□於此處玩天真。
和陶咏二疏为郝梦卿画图卢处道题跋作
作者：方回
朝代：宋

彭泽五斗米，竟为督邮去。
动干寄奴诛，孰识日涉趣。
汉元潜震宫，广受忽高举。
心已料恭显，定至杀萧傅。
事君义当死，肯复问生路。
威福弗惟辟，明哲有回顾。
渊明咏二疏，寄意匪自誉。
丧元辱先体，贪位综世务。
未若见几微，政尔养高素。
展画读瑰染，公等各超悟。
风霜敛劲气，泉石入幽虑。
足可休余年，何年簉明著。
和陶咏二疏为郝梦卿画图卢处道题跋作
作者：方回
朝代：宋

彭泽五斗米，竟为督邮去。
动干寄奴诛，孰识日涉趣。
汉元潜震宫，广受忽高举。
心已料恭显，定至杀萧傅。
事君义当死，肯復问生路。
威福弗惟辟，明哲有回顾。
渊明咏二疏，寄意匪自誉。
丧元辱先体，贪位综世务。
未若见几微，政尔养高素。
展画读瑰染，公等各超悟。
风霜敛劲气，泉石入幽虑。
足可休余年，何用簉朝着。
和陶淵明飲酒二十首·其一
作者：方回
朝代：宋

生死乃常理，興亡殊似之。
火烏化王屋，鼎遷亦有時。
驪山發金雁，漢陵復如茲。
丹成云得仙，虛塚令人疑。
杯酒幸到手，無螯亦當持。
和陶淵明飲酒二十首·其一〇
作者：方回
朝代：宋

此邦最佳處，乃在城北隅。
野田蕎麥傍，松下復問塗。
酷愛古石峙，故緩羸驂驅。
一生能幾許，於茲十載餘。
夜榻醉卧穩，何殊故園居。
和陶淵明飲酒二十首·其一一
作者：方回
朝代：宋

明年五十九，早歲已聞道。
憶昔初遠遊，豈信今遽老。
暇日一醉娛，往事萬念槁。
懸知身死後，豈無數詩好。
心欲刊晉史，罪匪一靈寶。
陶翁焉得作，細與問江表。
和陶淵明飲酒二十首·其一七
作者：方回
朝代：宋

一日不舉酒，即患偏頭風。
明日忽不患，乃在酒一中。
人言飲致疾，此理恐未通。
杯我自酌我，壁間幸無弓。
和陶淵明飲酒二十首·其一三
作者：方回
朝代：宋

士本不畏貧，所畏迫老境。
百憂無一樂，可醉不可醒。
寒風頗欲霜，縫補闕袍領。
酒膽一何大，和陶效坡潁。
詩成間亦佳，未忍一炬炳。
和陶淵明飲酒二十首·其一九
作者：方回
朝代：宋

氣豪心未平，三已復三仕。
毫髪志不伸，所至但屈己。
屢觸炙眉怒，詎啻折腰耻。
七年困江國，脫身走故里。
欲著藏山書，實錄立傳紀。
往事邈難問，毫簡遽云止。
不如一杯酒，此亦焉足恃。
和陶淵明飲酒二十首·其一二
作者：方回
朝代：宋

行樂忽有感，當此窮秋時。
吾生會亦爾，落葉與樹辭。
田父屋頗寬，生理僅存茲。
積逋既已迫，悉售不復疑。
寧免世人笑，且復相輕欺。
兒輩勿戚戚，酒至姑飲之。
和陶淵明飲酒二十首·其一五
作者：方回
朝代：宋

秋風吹古城，亂山繞荒宅。
樹影日以疏，沼落見萍迹。
客來觴我菊，獻酬殆至百。
斜照未云夕，草端露已白。
遷化每如此，不飲真可惜。
和陶淵明飲酒二十首·其一八
作者：方回
朝代：宋

三戒二已亡，所戒惟在得。
大道闢我前，幸無兩岐惑。
誰歌返招隠，口待穢襪塞。
身爲葛天民，宅在建德國。
努力築糟丘，萬感付一默。
和陶淵明飲酒二十首·其一六
作者：方回
朝代：宋

早省宦徑惡，荷鋤寧带經。
豈不嘗守郡，生涯百無成。
一夕偶不飲，鰥枕聽遥更。
殘燈暗虛牖，落葉鏘空庭。
鼠囓叱不止，呼奴效貓鳴。
孰與醉卧熟，萬事忘吾情。
和陶淵明飲酒二十首·其一四
作者：方回
朝代：宋

重五去未遠，重九倏已至。
不論家與客，遇節必爛醉。
前日朝未興，有謁入客次。
病酒不遑肅，匪敢挾長貴。
知我□□我，草木故有味。
和陶淵明飲酒二十首·其七
作者：方回
朝代：宋

九日戲馬臺，二謝詞翰英。
良辰各有句，得無差過情。
元嘉事其子，不救巢卵傾。
淵明東籬下，焉識笳鼓鳴。
兀坐把寒菊，竟亦了一生。
和陶淵明飲酒二十首·其三
作者：方回
朝代：宋

立功亦云可，於世能無情。
屈體喪厥節，寧若埋我名。
極不過餒死，餒死勝飽生。
是翁醉中語，細味足歎驚。
寄奴復典午，吾其無目成。
和陶淵明飲酒二十首·其九
作者：方回
朝代：宋

高臺翳榛棘，荷鍤岡路開。
振衣陟雲端，朗然豁秋懷。
言念半死樹，類我晚節乖。
風雷劈半腹，葉落禽不栖。
幸不爲薪槱，燒之化塵泥。
謂可材爲琴，於調恐不諧。
醉抱作此感，暝色南北迷。
下山不可急，小僮扶我迴。
和陶淵明飲酒二十首·其二
作者：方回
朝代：宋

康廬插南斗，其西柴桑山。
我往挹風竹，如聽淵明言。
作歌以自挽，於今垂千年。
有口可與飲，公心誰其傳。
和陶淵明飲酒二十首·其二〇
作者：方回
朝代：宋

天命孰爲之，萬有凝精真。
變氣間龐雜，未嘗泯其淳。
風雨驟冥晦，暘烏出還新。
聖孔昔云沒，楊墨仍儀秦。
復生一辯孟，掃之如游塵。
諸老自有宗，鑽研患不勤。
彼以頓自詫，所見特未親。
月晦有死魄，潦涸無迷津。
天定盍少俟，屨□□於巾。
不飲但多憂，無乃真癡人。
和陶淵明飲酒二十首·其五
作者：方回
朝代：宋

羊車一失馭，天地兵甲喧。
中國不自正，王業東南偏。
運甓有貽厥，卧龍康廬山。
使處王謝位，大物豈不還。
千載飲酒詩，醉吻謠醒言。
和陶淵明飲酒二十首·其八
作者：方回
朝代：宋

華鬢極老態，醜面乏妍姿。
插花已不可，可插唯菊枝。
□□偶有酒，此事竟大奇。
連作數日飲，詩亦未暇爲。
忽思往日過，何事馬受羈。
和陶淵明飲酒二十首·其六
作者：方回
朝代：宋

子雲草太玄，萬言無一是。
唯有鴟夷篇，千古不可毀。
太上立酒德，餘事徒爲爾。
酤盡捐我衣，繿縷勝繒綺。
和陶淵明飲酒二十首·其四
作者：方回
朝代：宋

黄雀啐野田，見人輒驚飛。
飛飛一不早，恐有虞羅悲。
瞇目饕餮子，繆謂得所依。
豈不知必爾，甘往終無歸。
志士餒欲死，未覺勁氣衰。
手口自斟酌，勿令心事違。
和陶渊明饮酒二十首·其一
作者：方回
朝代：宋

生死乃常理，兴亡殊似之。
火乌化王屋，鼎迁亦有时。
骊山发金雁，汉陵復如兹。
丹成云得仙，虚冢令人疑。
杯酒幸到手，无螯亦当持。
和陶渊明饮酒二十首·其一〇
作者：方回
朝代：宋

此邦最佳处，乃在城北隅。
野田荞麦傍，松下復问涂。
酷爱古石峙，故缓羸骖驱。
一生能几许，于兹十载余。
夜榻醉卧稳，何殊故园居。
和陶渊明饮酒二十首·其一九
作者：方回
朝代：宋

气豪心未平，三已復三仕。
毫髪志不伸，所至但屈己。
屡触炙眉怒，讵啻折腰耻。
七年困江国，脱身走故里。
欲着藏山书，实录立传纪。
往事邈难问，毫简遽云止。
不如一杯酒，此亦焉足恃。
和陶渊明饮酒二十首·其一二
作者：方回
朝代：宋

行乐忽有感，当此穷秋时。
吾生会亦尔，落叶与树辞。
田父屋颇宽，生理仅存兹。
积逋既已迫，悉售不復疑。
宁免世人笑，且復相轻欺。
儿辈勿戚戚，酒至姑饮之。
和陶渊明饮酒二十首·其一八
作者：方回
朝代：宋

三戒二已亡，所戒惟在得。
大道闢我前，幸无两岐惑。
谁歌返招隠，口待秽袜塞。
身为葛天民，宅在建德国。
努力筑糟丘，万感付一默。
和陶渊明饮酒二十首·其一六
作者：方回
朝代：宋

早省宦径恶，荷锄宁带经。
岂不尝守郡，生涯百无成。
一夕偶不饮，鳏枕听遥更。
残灯暗虚牖，落叶锵空庭。
鼠囓叱不止，呼奴效猫鸣。
孰与醉卧熟，万事忘吾情。
和陶渊明饮酒二十首·其三
作者：方回
朝代：宋
体裁：古风

立功亦云可，于世能无情。屈体丧厥节，宁若埋我名。极不过馁死，馁死胜饱生。是翁醉中语，细味足叹惊。寄奴复典午，吾其无目成。
和陶渊明饮酒二十首·其三
作者：方回
朝代：宋

立功亦云可，于世能无情。
屈体丧厥节，宁若埋我名。
极不过馁死，馁死胜饱生。
是翁醉中语，细味足叹惊。
寄奴復典午，吾其无目成。
和陶渊明饮酒二十首·其九
作者：方回
朝代：宋

高台翳榛棘，荷锸冈路开。
振衣陟云端，朗然豁秋怀。
言念半死树，类我晚节乖。
风雷劈半腹，叶落禽不栖。
幸不为薪槱，烧之化尘泥。
谓可材为琴，于调恐不谐。
醉抱作此感，暝色南北迷。
下山不可急，小僮扶我迴。
和陶渊明饮酒二十首·其二〇
作者：方回
朝代：宋

天命孰为之，万有凝精真。
变气间庞杂，未尝泯其淳。
风雨骤冥晦，旸乌出还新。
圣孔昔云没，杨墨仍仪秦。
復生一辩孟，扫之如游尘。
诸老自有宗，钻研患不勤。
彼以顿自诧，所见特未亲。
月晦有死魄，潦涸无迷津。
天定盍少俟，屦□□于巾。
不饮但多忧，无乃真痴人。
和陶渊明饮酒二十首·其六
作者：方回
朝代：宋

子云草太玄，万言无一是。
唯有鸱夷篇，千古不可毁。
太上立酒德，余事徒为尔。
酤尽捐我衣，繿缕胜缯绮。
和陶渊明饮酒二十首·其四
作者：方回
朝代：宋

黄雀啐野田，见人辄惊飞。
飞飞一不早，恐有虞罗悲。
瞇目饕餮子，缪谓得所依。
岂不知必尔，甘往终无归。
志士馁欲死，未觉劲气衰。
手口自斟酌，勿令心事违。
和陶詠二疏爲郝夢卿畫圖盧處道題跋作
作者：方回
朝代：宋

彭澤五斗米，竟爲督郵去。
動干寄奴誅，孰識日涉趣。
漢元潜震宮，廣受忽高舉。
心已料恭顯，定至殺蕭傅。
事君義當死，肯復問生路。
威福弗惟辟，明哲有回顧。
淵明詠二疏，寄意匪自譽。
喪元辱先體，貪位綜世務。
未若見幾微，政爾養高素。
展畫讀瑰染，公等各超悟。
風霜斂勁氣，泉石入幽慮。
足可休餘年，何用簉朝著。
哭从兄良遇
作者：方回
朝代：宋

先祖五男子，其下八男孙。
白首涉患难，仅余二老存。
兄昔健如虎，行步疾飞奔。
长眉具寿相，修髯当风掀。
千丈耸巨栋，一朝成枯根。
强者尚若此，弱又其奚论。
惟兄负刚劲，临事简不烦。
可否率正色，臧否多直言。
谈笑无城府，其实春和温。
憸壬有弗察，平地生雠冤。
惟扬赴逮对，乃用怨报恩。
十年归来乎，下帷董生园。
此死幸无愧，彼生非游魂。
春官一再上，科名合高骞。
世事既鼎革，何如偃丘樊。
百里许起家，性终不耐喧。
军马尘未已，朝夕常闭门。
劣弟解雕郡，生理古井眢。
时復造兄室，酾酒崇盘餐。
二月近生日，烂漫倾芳樽。
岂谓三四月，医药昧病源。
平生无妾侍，寡欲培真元。
焉用艾与附，内外加炮燔。
五月二十八，了了语不昏。
为后取犹子，愚哉真犬豚。
此事未称意，似难它选抡。
委曲进宽譬，且望进粥飦。
乃后密探问，不敢踰闼阍。
诸幼日传报，精神稍昂轩。
奄忽季夏半，长往游厚坤。
走赴气已绝，号恸书灵幡。
忆兄旧论议，亹亹双袖揎。
口齿未即闭，饭含莫嚥吞。
盖棺一何速，迫此炎暑袢。
衰薾抱怛痛，哀声嘶霜猿。
人生孰不尔，屈伸手覆翻。
考终亦一福，拱璧无瑕痕。
丘嫂抚孤穉，匪伊将冠婚。
或者气质变，培壅成兰荪。
寒宗弱一箇，缪居昭穆尊。
上当相宅兆，安厝居高原。
下当教贻厥，敬恭奉苹蘩。
秋风几黄落，我亦超昆崙。
焉得天地间，长挂扶桑暾。
哭周子弌二首·其一
作者：方回
朝代：宋

欲極雲霄闊，焉辭道路長。
早知當飯含，寧肯尚齎裝。
瘦馬嘶荒廄，殘書閣故房。
絕憐聞訃日，妻子哭空堂。
哭周子弌二首·其二
作者：方回
朝代：宋

渡淮才幾日，道死近徐州。
藥有何人進，棺於底所求。
本期紆紫綬，豈料殯黄樓。
窮者窮如此，紛紛燕頷侯。
哭川無竭禪師二首·其一
作者：方回
朝代：宋

師令題畫像，圓寂十朝前。
拙句應曾見，微痾竟不痊。
笑談猶可想，偈頌總堪傳。
千柱攢金碧，辛勤二十年。
哭川無竭禪師二首·其二
作者：方回
朝代：宋

幾登瀟灑閣，共坐聽松風。
異骨癯僧健，多魔老守窮。
是身終有死，何物不成空。
豈料龍鍾老，題詩先哭公。
哭從兄良遇
作者：方回
朝代：宋

先祖五男子，其下八男孫。
白首涉患難，僅餘二老存。
兄昔健如虎，行步疾飛奔。
長眉具壽相，脩髯當風掀。
千丈聳巨棟，一朝成枯根。
强者尚若此，弱又其奚論。
惟兄負剛勁，臨事簡不煩。
可否率正色，臧否多直言。
談笑無城府，其實春和溫。
憸壬有弗察，平地生讎冤。
惟揚赴逮對，乃用怨報恩。
十年歸來乎，下帷董生園。
此死幸無愧，彼生非游魂。
春官一再上，科名合高騫。
世事既鼎革，何如偃丘樊。
百里許起家，性終不耐喧。
軍馬塵未已，朝夕常閉門。
劣弟解彫郡，生理古井眢。
時復造兄室，釃酒崇盤餐。
二月近生日，爛漫傾芳樽。
豈謂三四月，醫藥昧病源。
平生無妾侍，寡欲培真元。
焉用艾與附，內外加炮燔。
五月二十八，了了語不昏。
爲後取猶子，愚哉真犬豚。
此事未稱意，似難它選掄。
委曲進寬譬，且望進粥飦。
乃後密探問，不敢踰闥閽。
諸幼日傳報，精神稍昂軒。
奄忽季夏半，長往遊厚坤。
走赴氣已絕，號慟書靈幡。
憶兄舊論議，亹亹雙袖揎。
口齒未即閉，飯含莫嚥吞。
蓋棺一何速，迫此炎暑袢。
衰薾抱怛痛，哀聲嘶霜猿。
人生孰不爾，屈伸手覆翻。
考終亦一福，拱璧無瑕痕。
丘嫂撫孤穉，匪伊將冠婚。
或者氣質變，培壅成蘭蓀。
寒宗弱一箇，繆居昭穆尊。
上當相宅兆，安厝居高原。
下當教貽厥，敬恭奉蘋蘩。
秋風幾黄落，我亦超崑崙。
焉得天地間，長掛扶桑暾。
哭方碧山前惠州同知·其一
作者：方回
朝代：宋

同宗多兩歲，官學幸同門。
去夏才相別，踰旬遽□□。
□□淹逆旅，公已見曾孫。
二子言將葬，驚嗟欲斷魂。
哭方碧山前惠州同知·其二
作者：方回
朝代：宋

四年登八十，壽過古來稀。
辭郡非關瘴，思親自合歸。
千詩存老筆，二紀掩閒扉。
雞絮臨筵几，隨潮夜夢飛。
哭肯堂赵公拟老杜八哀体
作者：方回
朝代：宋

飞鸿离鱼网，玉石有俱焚。
冥冥岂无志，鬼物妬玙璠。
今代赵广汉，谁欤哀王孙。
粹然东南禀，顽薄推廉敦。
悠悠桐江水，父老至今言。
听讼古楠下，审克恭且温。
郡将不解事，祸变生军屯。
婺米给湿腐，营垒朝无飧。
出甲火府库，僚吏争溃偾。
黄堂坐者谁，微服踰缺垣。
公急叩府寺，众涅忽自蹲。
大呼好知县，肩舆坐和辕。
卒辈匪怙乱，猾刻专饕惛。
各欲赡老幼，等死有本原。
公急斥私橐，致米诸乡村。
稍抚以金帛，汝饱可无喧。
顷刻事底定，阖城免屠燔。
声名由此起，褒语来天阍。
就擢半刺史，遄又典大藩。
东西浙河节，祥刑谨平反。
芟乱保乡郡，剿馘歼盗根。
我时守马目，邻疆约相援。
天地既翻覆，气数难预论。
箕子歌麦秀，邵平灌瓜园。
展转落闽峤，劲翮终弗骞。
燕赵朔风路，饮马滹沱浑。
据鞍始识面，鷄羣见丹鹓。
乍聚忽骤散，岁月流沄沄。
不谓桑梓地，辱公弭朱幡。
草堂屈大尹，惊农压篱樊。
屡接月下麈，稍醉花前樽。
近之若冰雪，三伏无歊袢。
一朝怪事作，传闻声为吞。
奴告主者斩，贞观法令存。
况乃肆诬衊，姦人执仇冤。
众知无是事，避嫌口若鞬。
衢州之驵胥，移文恣澜翻。
至欲加钳绁，责以徒步奔。
意公即自裁，足快私排拫。
扁舟载公去，戈戟围其门。
面对事即白，大明揭覆盆。
受辱固已甚，何待加囚圈。
析爵地千里，如古诸侯尊。
飞语一点染，视若砧上饨。
二子縻讥禁，远睨惊弟昆。
竟尔病疽背，不得旋车轩。
彼凶甚枭獍，俗薄徒实繁。
非人类则已，心愧当自扪。
呜呼古明哲，岂不忧元元。
沮溺隠季叔，唐虞有由拳。
与其青蝇矢，狼藉污瑶琨。
孰与逃閴寂，忍饥撷兰荪。
我贱无力气，淖曾不能掀。
贫亦靡赙赗，奠酹无鷄豚。
激烈拟八哀，些歌招公魂。
万古万万古，遗恨凄干坤。
哭肯堂趙公擬老杜八哀體
作者：方回
朝代：宋

飛鴻離魚網，玉石有俱焚。
冥冥豈無志，鬼物妬璵璠。
今代趙廣漢，誰歟哀王孫。
粹然東南稟，頑薄推廉敦。
悠悠桐江水，父老至今言。
聽訟古楠下，審克恭且溫。
郡將不解事，禍變生軍屯。
婺米給濕腐，營壘朝無飧。
出甲火府庫，僚吏爭潰僨。
黄堂坐者誰，微服踰缺垣。
公急叩府寺，衆涅忽自蹲。
大呼好知縣，肩輿坐和轅。
卒輩匪怙亂，猾刻專饕惛。
各欲贍老幼，等死有本原。
公急斥私橐，致米諸鄉村。
稍撫以金帛，汝飽可無喧。
頃刻事底定，闔城免屠燔。
聲名由此起，褒語來天閽。
就擢半刺史，遄又典大藩。
東西浙河節，祥刑謹平反。
芟亂保鄉郡，剿馘殲盜根。
我時守馬目，鄰疆約相援。
天地既翻覆，氣數難預論。
箕子歌麥秀，邵平灌瓜園。
展轉落閩嶠，勁翮終弗騫。
燕趙朔風路，飲馬滹沱渾。
據鞍始識面，鷄羣見丹鵷。
乍聚忽驟散，歲月流沄沄。
不謂桑梓地，辱公弭朱幡。
草堂屈大尹，驚農壓籬樊。
屢接月下麈，稍醉花前樽。
近之若冰雪，三伏無歊袢。
一朝怪事作，傳聞聲爲吞。
奴告主者斬，貞觀法令存。
况乃肆誣衊，姦人執仇冤。
衆知無是事，避嫌口若鞬。
衢州之駔胥，移文恣瀾翻。
至欲加鉗紲，責以徒步奔。
意公即自裁，足快私排拫。
扁舟載公去，戈戟圍其門。
面對事即白，大明揭覆盆。
受辱固已甚，何待加囚圈。
析爵地千里，如古諸侯尊。
飛語一點染，視若砧上飩。
二子縻譏禁，遠睨驚弟昆。
竟爾病疽背，不得旋車軒。
彼兇甚梟獍，俗薄徒實繁。
非人類則已，心愧當自捫。
嗚呼古明哲，豈不憂元元。
沮溺隠季叔，唐虞有由拳。
與其青蠅矢，狼藉汙瑶琨。
孰與逃閴寂，忍饑擷蘭蓀。
我賤無力氣，淖曾不能掀。
貧亦靡賻賵，奠酹無鷄豚。
激烈擬八哀，些歌招公魂。
萬古萬萬古，遺恨凄乾坤。
哭鮑景翔魯齋·其一
作者：方回
朝代：宋

學從元字起，貞實已先元。
密玩坤乾易，精探宇宙根。
與公傳後世，有客踐前言。
萬古立鼇極，惟思夜氣存。
哭鮑景翔魯齋·其二
作者：方回
朝代：宋

高年開八袠，細字尚親抄。
已矣蠅頭筆，誰其鳳觜膠。
能傳言外意，始識畫前爻。
此老埋黄壤，紛紛嘆面交。
哭鲍景翔鲁斋·其一
作者：方回
朝代：宋

学从元字起，贞实已先元。
密玩坤干易，精探宇宙根。
与公传后世，有客践前言。
万古立鳌极，惟思夜气存。
哭鲍景翔鲁斋·其二
作者：方回
朝代：宋

高年开八袠，细字尚亲抄。
已矣蝇头笔，谁其凤觜胶。
能传言外意，始识画前爻。
此老埋黄壤，纷纷嘆面交。
唁織簑翁
作者：方回
朝代：宋

繫馬籬邊樹，春初此叩扉。
行人求茗飲，老父售簑衣。
忽已空無物，云何去不歸。
杵亡石臼破，殘麥化蛾飛。
唁织簑翁
作者：方回
朝代：宋

繫马篱边树，春初此叩扉。
行人求茗饮，老父售簑衣。
忽已空无物，云何去不归。
杵亡石臼破，残麦化蛾飞。
唐侯舉摹刊詩卷牟獻之文趙子昂字
作者：方回
朝代：宋

金馬文章坡潁氏，玉堂字畫獻羲之。
得兼裒施棗此刻，價倍湖州校正詩。
唐明皇
作者：方回
朝代：宋

突虎衝蛇献荔枝，冰皴雾瘴覆全师。
艳妃有弟堪为相，叛将无君懵不知。
嗣后已成灵武篡，旧臣空復曲江思。
太平可似花开易，羯鼓三声唤得来。
唐明皇
作者：方回
朝代：宋

突虎衝蛇獻荔枝，冰皴霧瘴覆全師。
豔妃有弟堪爲相，叛將無君懵不知。
嗣后已成靈武篡，舊臣空復曲江思。
太平可似花開易，羯鼓三聲喚得來。
唐閤門挽詩三首·其一
作者：方回
朝代：宋

除布何飄驟，僨亡足敗傷。
寧歌紫芝曲，自老白雲鄉。
兵息潢池弄，書全屋壁藏。
銘碑端不愧，今代蔡中郎。
唐閤門挽詩三首·其三
作者：方回
朝代：宋

異日煙霄夢，終身水竹居。
早交天下士，盡讀世間書。
漢祚金刀末，江流玉樹餘。
興亡較功罪，元不涉樵漁。
唐閤門挽詩三首·其二
作者：方回
朝代：宋

兒子與門生，東籬憶送迎。
吾雖愧光祿，獨幸識淵明。
愛酒終成疾，工詩早得名。
晁家雞肋集，已足繼新城。
唐閤门挽诗三首·其三
作者：方回
朝代：宋

异日烟霄梦，终身水竹居。
早交天下士，尽读世间书。
汉祚金刀末，江流玉树余。
兴亡较功罪，元不涉樵渔。
問政山拜墓
作者：方回
朝代：宋

五十年前幼學時，登山諸父許追隨。
兩人兄弟身俱老，萬古乾坤事可知。
守墓鄰翁姑與酒，傳家後嗣孰能詩。
獻花餽笋爭歡醉，風樹茫茫意自悲。
問西湖
作者：方回
朝代：宋

誰將西子比西湖，舊日繁華漸欲無。
始信坡仙詩是讖，捧心國色解亡吳。
問雨
作者：方回
朝代：宋

煙爲火之氣，欲雨煙不散。
陽爲陰所遏，炎焰變舒緩。
雲乃水之氣，欲雨雲乃浮。
陰爲陽所爨，饙餾成波流。
殘秋窮臘百餘日，小園不曾鞋底濕。
東風欲動問行程，山中比夜雨連明。
吾聞陰陽交媾，始生萬物。
不蒸不發，不漬不茁。
往者久晴，欲駕遄輟。
今行而雨，咎天何說。
然則紫陽山人老如此，夫豈得已有行役。
皇天肯念行路難，豈不能頃刻之間一掃雲煙紅日出。
喜刘伯宣尚书至五首·其一
作者：方回
朝代：宋

闻说尚书至，欢声沸道傍。
饥民应復饱，暑气顿成凉。
此老今能几，吾徒尚有望。
略容对谈麈，小缓理归航。
喜刘伯宣尚书至五首·其二
作者：方回
朝代：宋

湖滨文字饮，一别五年余。
未死须重见，将诗屡当书。
事元无可说，意自不能疏。
近日知来信，顽躯百病除。
喜刘元辉再至用前韵二首·其二
作者：方回
朝代：宋

诗忙去復来，侧睨笑舆台。
未厌庖三韭，终难和八梅。
亲朋惊逝谢，租债迫征催。
不酌开怀酒，愁眉讵许开。
喜刘元辉至二首·其一
作者：方回
朝代：宋

荒园槁叶飘，荠菜已堪挑。
颇讶煎茶缓，元知汲水遥。
日暄花迸蕾，霜过土生硝。
小待谋新醖，诗朋一一招。
喜劉伯宣尚書至五首·其一
作者：方回
朝代：宋

聞說尚書至，歡聲沸道傍。
饑民應復飽，暑氣頓成凉。
此老今能幾，吾徒尚有望。
略容對談麈，小緩理歸航。
喜劉伯宣尚書至五首·其三
作者：方回
朝代：宋

所至無嚬蹙，當今亦鮮哉。
名譽非易致，悅服有從來。
漢令更泉幣，吳儂告水災。
忽聞自天下，何策可春回。
喜劉伯宣尚書至五首·其二
作者：方回
朝代：宋

湖濱文字飲，一別五年餘。
未死須重見，將詩屢當書。
事元無可說，意自不能疏。
近日知來信，頑軀百病除。
喜劉伯宣尚書至五首·其五
作者：方回
朝代：宋

於世已無求，公來特少留。
相期一會面，動隔幾年秋。
鼎貴曾何樂，常饑亦不憂。
端能專鳳沼，未必勝漁舟。
喜劉伯宣尚書至五首·其四
作者：方回
朝代：宋

湖海襟期落，山林骨相寒。
自慚知道晚，未覺忍窮難。
缺米臨炊糴，逢花就擔看。
尚能中酒聖，肯諱作詩酸。
喜劉元煇再至用前韻二首·其一
作者：方回
朝代：宋

吟袖與風飄，囊無錦可挑。
頻來閒話好，勿惜步行遥。
煮淡蔬勝肉，燃枯草带硝。
我心知此客，未易以旌招。
喜劉元煇再至用前韻二首·其二
作者：方回
朝代：宋

詩忙去復來，側睨笑輿臺。
未厭庖三韭，終難和八梅。
親朋驚逝謝，租債迫徵催。
不酌開懷酒，愁眉詎許開。
喜劉元煇至二首·其一
作者：方回
朝代：宋

荒園槁葉飄，薺菜已堪挑。
頗訝煎茶緩，元知汲水遥。
日暄花迸蕾，霜過土生硝。
小待謀新醖，詩朋一一招。
喜劉元煇至二首·其二
作者：方回
朝代：宋

詩翁今雨來，同步上荒臺。
草死元藏藥，花窮始到梅。
南方酣戰急，北陸苦寒催。
窮老情懷惡，因君得暫開。
喜宗兄端叟再会武林还暨阳二首·其一
作者：方回
朝代：宋

我亦七旬老，公为两岁兄。
共知吾辈拙，各頼此心平。
江海逃簪绂，干坤寝甲兵。
喜逢又惜别，久幸荫宗盟。
喜宗兄端叟再會武林還暨陽二首·其一
作者：方回
朝代：宋

我亦七旬老，公爲兩歲兄。
共知吾輩拙，各頼此心平。
江海逃簪紱，乾坤寢甲兵。
喜逢又惜別，久幸蔭宗盟。
喜宗兄端叟再會武林還暨陽二首·其二
作者：方回
朝代：宋

兵間曾脫死，不意各年高。
未覺才全盡，猶能氣頗豪。
有詩嘗互看，無酒可同遨。
吳越相思夢，誰云隔夜濤。
喜宾旸再来三桥次旧韵二首·其一
作者：方回
朝代：宋

拟撩社瓮共治聋，难向春泥觅雁踪。
每嘆寄书多不达，孰知行役巧相逢。
道衣染褐惊新制，醉鼻添皻失老容。
尽日携儿往何处，归途灯暗夜鸣钟。
喜宾旸再来三桥次旧韵二首·其二
作者：方回
朝代：宋

城头霜树迴春色，楼下冰河动水纹。
联步即堪同拾翠，分携犹记欲书云。
祝摩肤髪终须尽，质粥书衣尚可醺。
彼我相㰞两难判，未知百世果谁闻。
喜宾旸归
作者：方回
朝代：宋

鲁翁秀山归，虚翁钱塘留。
虚翁秀山来，鲁翁钱塘游。
中秋前三日，西东各登舟。
及至中秋夕，两翁空相求。
是夕亦无月，欲饮无朋俦。
重九谓胥会，独醉南山秋。
风雨更旬余，掩关空室幽。
忽闻落叶响，野屦穿林陬。
惊视乃鲁翁，虚翁失百忧。
急呼一斗酒，果茹与儿谋。
俗态定难诘，时事勿浪筹。
默酌无一语，世人知此不。
喜寓軒張夢符侍郎下訪
作者：方回
朝代：宋

事業更篇章，從來例姓張。
茂先同晉軌，子壽振唐綱。
已樹旂常績，仍專翰墨場。
雲仍今接踵，月旦早名揚。
神劍干將出，高冠獬豸昂。
褰帷初鄂渚，杖斧復錢塘。
士類星杓仰，文聲電澤滂。
四愁肩慷慨，七命敵鏗鏘。
暖酹梅邊冢，春遨柳下航。
留題存感慨，屬和笑奔忙。
羸劣慚形穢，含弘頼疾藏。
一離湖曲路，五換歲干陽。
誦句思詩伯，除官說侍郎。
班聯參冢宰，銓部佐文昌。
北壤蠙蛛割，南邦翠蕩翔。
雪尋浮玉渡，月認湧金牆。
不鄙僑棲陋，來同雅話長。
有書兼筆硯，無酒但茶湯。
衰謝時維邁，羈窮氣尚剛。
斯人一青顧，懷古視穹蒼。
喜寓轩张梦符侍郎下访
作者：方回
朝代：宋

事业更篇章，从来例姓张。
茂先同晋轨，子寿振唐纲。
已树旗常绩，仍专翰墨场。
云仍今接踵，月旦早名扬。
神剑干将出，高冠獬豸昂。
褰帷初鄂渚，杖斧復钱塘。
士类星杓仰，文声电泽滂。
四愁肩慷慨，七命敌铿锵。
暖酹梅边冢，春遨柳下航。
留题存感慨，属和笑奔忙。
羸劣惭形秽，含弘頼疾藏。
一离湖曲路，五换岁干阳。
诵句思诗伯，除官说侍郎。
班联参冢宰，铨部佐文昌。
北壤蠙蛛割，南邦翠荡翔。
雪寻浮玉渡，月认涌金墙。
不鄙侨栖陋，来同雅话长。
有书兼笔砚，无酒但茶汤。
衰谢时维迈，羁穷气尚刚。
斯人一青顾，怀古视穹苍。
喜晴行
作者：方回
朝代：宋

漂零踪迹客囊空，迅驶光阴岁律穷。
野次忽惊三夜雪，林端初住五更风。
斗杓南指天犹黑，海气东昇日已红。
稍借晴光动杨柳，归心肯復后春鸿。
喜晴行
作者：方回
朝代：宋

漂零蹤迹客囊空，迅駛光陰歲律窮。
野次忽驚三夜雪，林端初住五更風。
斗杓南指天猶黑，海氣東昇日已紅。
稍借晴光動楊柳，歸心肯復後春鴻。
喜程道大至約諸友二首·其一
作者：方回
朝代：宋

東籬殘菊未成塵，所見悠然意尚真。
玉瓚常聞歌旱麓，白顛何得賦車鄰。
欲遵飯顆山頭路，合問深明閤裏人。
頼是吾徒不全弱，能來爾汝話酸辛。
喜程道大至約諸友二首·其二
作者：方回
朝代：宋

攢眉抱膝一衰翁，豈爲區區口腹窮。
早向前朝閲諸老，曾微晚輩紹遺風。
草堂詩到夔州後，竹馬年思大歷中。
略共清談商此事，未妨傾倒一樽同。
喜程道大至约诸友二首·其一
作者：方回
朝代：宋

东篱残菊未成尘，所见悠然意尚真。
玉瓒常闻歌旱麓，白颠何得赋车邻。
欲遵饭颗山头路，合问深明閤裏人。
頼是吾徒不全弱，能来尔汝话酸辛。
喜賓暘再來三橋次舊韻二首·其一
作者：方回
朝代：宋

擬撩社甕共治聾，難向春泥覓雁蹤。
每嘆寄書多不達，孰知行役巧相逢。
道衣染褐驚新製，醉鼻添皻失老容。
盡日携兒往何處，歸途燈暗夜鳴鐘。
喜賓暘再來三橋次舊韻二首·其二
作者：方回
朝代：宋

城頭霜樹迴春色，樓下冰河動水紋。
聯步即堪同拾翠，分携猶記欲書雲。
祝摩膚髪終須盡，質粥書衣尚可醺。
彼我相㰞兩難判，未知百世果誰聞。
喜賓暘歸
作者：方回
朝代：宋

魯翁秀山歸，虛翁錢塘留。
虛翁秀山來，魯翁錢塘遊。
中秋前三日，西東各登舟。
及至中秋夕，兩翁空相求。
是夕亦無月，欲飲無朋儔。
重九謂胥會，獨醉南山秋。
風雨更旬餘，掩關空室幽。
忽聞落葉響，野屨穿林陬。
驚視乃魯翁，虛翁失百憂。
急呼一斗酒，果茹與兒謀。
俗態定難詰，時事勿浪籌。
默酌無一語，世人知此不。
喜赵宾旸杨华父两儿两女互姻
作者：方回
朝代：宋

十年役严陵，心服赵宾旸。
绝口不言贫，其气常扬扬。
一诵贯千古，一醉举百觞。
俗士或近之，白眼视昊苍。
包山何巍巍，子云孙姓杨。
江海一扁舟，倒屣倾侯王。
见人有疾病，赐以药饵良。
朋友负微过，责善尤谆详。
两翁我独识，非狷亦非狂。
两家结姻好，古道颜色光。
赵男与杨女，年向十五强。
一朝驰聘币，互写红笺长。
赵有五岁女，杨有五岁郎。
是日併纳采，酒雁填高堂。
两翁自为媒，两家门户当。
匪为门户当，芝兰同一香。
不羡积金璧，不受丰缣缃。
各喜所脔婿，诵书声琅琅。
已能临法帖，已解工诗章。
何惭昔羲之，坦腹双东床。
喜赵宾旸至次韵舟行二首·其二
作者：方回
朝代：宋

忆泛桐江水，真成照胆清。
熟知渔父乐，恨乏钓船轻。
身老不重少，潮平还復生。
谁能似沙鸟，兴废了无情。
喜趙賓暘楊華父兩兒兩女互姻
作者：方回
朝代：宋

十年役嚴陵，心服趙賓暘。
絕口不言貧，其氣常揚揚。
一誦貫千古，一醉舉百觴。
俗士或近之，白眼視昊蒼。
包山何巍巍，子雲孫姓楊。
江海一扁舟，倒屣傾侯王。
見人有疾病，賜以藥餌良。
朋友負微過，責善尤諄詳。
兩翁我獨識，非狷亦非狂。
兩家結姻好，古道顔色光。
趙男與楊女，年向十五强。
一朝馳聘幣，互寫紅箋長。
趙有五歲女，楊有五歲郎。
是日併納采，酒雁填高堂。
兩翁自爲媒，兩家門戶當。
匪爲門戶當，芝蘭同一香。
不羨積金璧，不受豐縑緗。
各喜所臠婿，誦書聲琅琅。
已能臨法帖，已解工詩章。
何慚昔羲之，坦腹雙東牀。
喜趙賓暘至次韻舟行二首·其一
作者：方回
朝代：宋

別後生涯兩更微，裹糧東路是耶非。
我才疋馬荒山出，公亦輕帆下水飛。
市酤未成投轄飲，閒枰聊解爛柯圍。
會須一騁吳山目，同上嚴家九隴磯。
喜趙賓暘至次韻舟行二首·其二
作者：方回
朝代：宋

憶泛桐江水，真成照膽清。
熟知漁父樂，恨乏釣船輕。
身老不重少，潮平還復生。
誰能似沙鳥，興廢了無情。
喜雨
作者：方回
朝代：宋

驟漲階前可泛舟，天低近屋火雲收。
竹戶紙窗清灑灑，葛衫紗帳冷脩脩。
秋館梧桐羈客恨，春郊楊柳少年愁。
移得此聲來六月，人人喜色上眉頭。
喜雨
作者：方回
朝代：宋

骤涨阶前可泛舟，天低近屋火云收。
竹户纸窗清洒洒，葛衫纱帐冷修修。
秋馆梧桐羁客恨，春郊杨柳少年愁。
移得此声来六月，人人喜色上眉头。
喜雨晴
作者：方回
朝代：宋

驟雨送殘雪，山澗沒半膝。
悠悠入深溪，想復高數尺。
赤土流水紅，青土流水碧。
寸步阻爛泥，詩眼返自德。
維茲九江路，巴蜀通大驛。
今事既不然，取道浮梁側。
西偏數巨港，春漲輒泛溢。
無橋復無船，僕曹爲予戚。
老夫負膽氣，動爲萬里役。
江河淮湖間，徑度無怖色。
恭惟天所棐，豈不在正直。
但行無所苦，前路皆晴日。
喜雨晴
作者：方回
朝代：宋

骤雨送残雪，山涧没半膝。
悠悠入深溪，想復高数尺。
赤土流水红，青土流水碧。
寸步阻烂泥，诗眼返自德。
维兹九江路，巴蜀通大驿。
今事既不然，取道浮梁侧。
西偏数巨港，春涨辄泛溢。
无桥復无船，仆曹为予戚。
老夫负胆气，动为万里役。
江河淮湖间，径度无怖色。
恭惟天所棐，岂不在正直。
但行无所苦，前路皆晴日。
喜雪
作者：方回
朝代：宋

寒空雨止暫霏微，積漸隨風散亂飛。
夜氣直能欺毯纊，晨光不待啟窗扉。
兒童踴躍歡聲起，鳥雀摧藏過翼稀。
想見竹梢亞梅處，家人掃徑望予歸。
喜馮伯田至
作者：方回
朝代：宋

扁舟相送浙河濱，又向苕溪住幾春。
雨路遠來應跋涉，雪眉聞說尚精神。
山城風物非他日，詩社交朋不數人。
略遣後生識前輩，揮犀爲洗庾郎塵。
喜鶴田李元暉至
作者：方回
朝代：宋

江海踰千里，春秋近七旬。
盜兼兵塞路，貧與病隨身。
行李奔窮歲，生芻奠故人。
論文豈知許，但喜酒杯親。
嘆士行
作者：方回
朝代：宋

学问何难博，文词亦易工。
自非知道理，更是长姦雄。
饰首冠章甫，操心窃大弓。
金椎发冢辈，张竦与陈崇。
嘆士行
作者：方回
朝代：宋

學問何難博，文詞亦易工。
自非知道理，更是長姦雄。
飾首冠章甫，操心竊大弓。
金椎發冢輩，張竦與陳崇。
四月一日早聞鶑
作者：方回
朝代：宋

客裏花都盡，初聞曉樹鶑。
鶑聲雖已老，畢竟是鶑聲。
四月一日早闻鶑
作者：方回
朝代：宋

客裏花都尽，初闻晓树鶑。
鶑声虽已老，毕竟是鶑声。
四月二十七日梅雨甚驟
作者：方回
朝代：宋

黄梅三日雨，漏屋使人愁。
無飯不遑恤，有書猶欲修。
綿延蜂蠆賊，震動犬牙州。
兵甲從今洗，民窮尚可憂。
四月二十九日早起行园
作者：方回
朝代：宋

白髪萧萧一秃翁，披襟扶杖早凉中。
偶因不饮全无寐，自笑能诗例得穷。
梅雨园林江橘绿，竹风庭院海榴红。
若非守御孤城闭，谁有幽居似此公。
四月二十九日早起行園
作者：方回
朝代：宋

白髪蕭蕭一禿翁，披襟扶杖早凉中。
偶因不飲全無寐，自笑能詩例得窮。
梅雨園林江橘綠，竹風庭院海榴紅。
若非守禦孤城閉，誰有幽居似此公。
四月二十二日別江州謝送者
作者：方回
朝代：宋

出城煩送客，童稚亦相隨。
貌比初來老，行因共語遲。
橋邊分手後，馬上轉頭時。
欲識陽關曲，唯須誦此詩。
四月二十六日雨后添严军南击贼寨
作者：方回
朝代：宋

端许忧差减，宁容病寖侵。
添兵薅草寇，垂早降梅霖。
寨破山无险，田高水亦深。
着书垂不朽，或可遂初心。
四月二十六日雨後添嚴軍南擊賊寨
作者：方回
朝代：宋

端許憂差減，寧容病寖侵。
添兵薅草寇，垂早降梅霖。
寨破山無險，田高水亦深。
著書垂不朽，或可遂初心。
四月二十日客言兵所不至麥有黑蟲食之
作者：方回
朝代：宋

望望遥峰外，行行茂樹中。
愁添詩鬢白，旱覺戰塵紅。
已嘆桑無繭，何期麥有蟲。
南薰元不改，千古舜絃風。
四月二十日客言兵所不至麦有黑虫食之
作者：方回
朝代：宋

望望遥峰外，行行茂树中。
愁添诗鬓白，旱觉战尘红。
已嘆桑无茧，何期麦有虫。
南熏元不改，千古舜絃风。
四月初九日清和絕佳聞賊焚歙南路蔓延五十餘里
作者：方回
朝代：宋

小園無客至，獨坐一繩床。
霽日千林淨，薰風四月凉。
禽魚完孕育，草木競芬香。
姓命人難得，何爲有戰場。
四月初九日清和绝佳闻贼焚歙南路蔓延五十余里
作者：方回
朝代：宋

小园无客至，独坐一绳床。
霁日千林净，熏风四月凉。
禽鱼完孕育，草木竞芬香。
姓命人难得，何为有战场。
四月初二日出兵恰满一月百姓未得下城
作者：方回
朝代：宋

久谓兵当解，何知战未休。
属方甜笋蕨，遽已艷葵榴。
骨痛金疮作，心烦火色浮。
满城俱闭户，不但一人愁。
四月初二日出兵恰滿一月百姓未得下城
作者：方回
朝代：宋

久謂兵當解，何知戰未休。
屬方甜笋蕨，遽已艷葵榴。
骨痛金瘡作，心煩火色浮。
滿城俱閉戶，不但一人愁。
四月初十日得蜂虿茧丝之句
作者：方回
朝代：宋

深言惧忤时，聊復一评之。
靡暇防蜂虿，惟工竭茧丝。
因循终不恤，平定岂无期。
麦赭秧田废，人家半忍饥。
四月初十日得蜂蠆繭絲之句
作者：方回
朝代：宋

深言懼忤時，聊復一評之。
靡暇防蜂蠆，惟工竭繭絲。
因循終不恤，平定豈無期。
麥赭秧田廢，人家半忍饑。
四月初四日聞績溪凡十五都賊焚欲盡傍出焚歙縣之南鄉遂焚至昌化
作者：方回
朝代：宋

昔日初聞寇，諸人早出師。
焚燒寧太廣，收勦已無遺。
斧鉞何曾鈍，雷霆豈肯遲。
遷延非决策，那得更狐疑。
四月十三日立夏
作者：方回
朝代：宋

百年春一年，四月月将圆。
客邸淹长日，归途逼暑天。
鶑声时一啭，蚕事欲三眠。
节物还如旧，情怀自可怜。
四月十三日立夏
作者：方回
朝代：宋

百年春一年，四月月將圓。
客邸淹長日，歸途逼暑天。
鶑聲時一囀，蠶事欲三眠。
節物還如舊，情懷自可憐。
四月十二日飲陸君用見山堂
作者：方回
朝代：宋

硯几書床茂樹間，花深竹密地寬閒。
綠陰正是濃時節，遮盡人家只見山。
回愚
作者：方回
朝代：宋

人云回也乐，愚亦定何如。
瘠产今无几，荒园尚有余。
离骚香草木，尔雅古虫鱼。
名数谁能记，年来懒着书。
回愚
作者：方回
朝代：宋

人云回也樂，愚亦定何如。
瘠産今無幾，荒園尚有餘。
離騷香草木，爾雅古蟲魚。
名數誰能記，年來懶著書。
回生丁亥方端叟乙酉長二歲其弟名萬里庚寅少三歲用予舊韻來訂兄弟之盟依韻奉答二首·其一
作者：方回
朝代：宋

聞說庚寅弟，兼思乙酉兄。
樓高江樹遠，帆去暮潮平。
藥豈能延壽，符焉可避兵。
各憑心事好，共保歲寒盟。
回生丁亥方端叟乙酉長二歲其弟名萬里庚寅少三歲用予舊韻來訂兄弟之盟依韻奉答二首·其二
作者：方回
朝代：宋

越州兄弟好，年與德俱高。
未覺同宗吝，寧須蓋代豪。
雪爐稱夜坐，花墅接春遨。
何日成三老，茶甌瀹碧濤。
園感
作者：方回
朝代：宋

栽培踰一紀，補苴又三年。
樹倚根株在，花憑種子傳。
斡移隨變幻，顛倒恣頗偏。
縱不經兵革，誰能保十全。
坐白水寺門亭
作者：方回
朝代：宋

百病今朝愈，城南野寺濱。
石崖陰欲凍，沙路瑩無塵。
松老枝垂地，溪清水見人。
僧瓶送煎茗，泉冽味尤新。
坐白水寺门亭
作者：方回
朝代：宋
体裁：五言律诗

百病今朝愈，城南野寺滨。石崖阴欲冻，沙路莹无尘。松老枝垂地，溪清水见人。僧瓶送煎茗，泉冽味尤新。
坐看南山云二首·其二
作者：方回
朝代：宋

幽林响欲滴，夜色始欲分。
扶桑定已红，星象收其文。
尚復有飞鼠，扑击空中蚊。
须臾两灭迹，寂然藏纷纭。
邻烟气稍上，谷禽声渐闻。
七月入伏末，未减炎暑熏。
皇后漏雨意，似闵黎庶勤。
此心谁予知，坐看南山云。
坐看南山雲二首·其一
作者：方回
朝代：宋

晨起無一事，坐看南山雲。
爲雨殆可必，盎然心自欣。
耕疇已久捐，稔歲猶願聞。
匪惟救阨餒，兼足蘇惔焚。
升降地天泰，兌艮通氤氳。
高能以虛受，能下斯爲君。
宇宙儻非爾，函靈焉不僨。
吾生與草木，幸茲同芳芬。
坐看南山雲二首·其二
作者：方回
朝代：宋

幽林響欲滴，夜色始欲分。
扶桑定已紅，星象收其文。
尚復有飛鼠，撲擊空中蚊。
須臾兩滅迹，寂然藏紛紜。
鄰煙氣稍上，谷禽聲漸聞。
七月入伏末，未減炎暑熏。
皇后漏雨意，似閔黎庶勤。
此心誰予知，坐看南山雲。
垂欲归主客皆至
作者：方回
朝代：宋

荒林野冢古原头，倚树何人识故侯。
幽僻閴寥变欢笑，针锋芥子忽相投。
垂欲歸主客皆至
作者：方回
朝代：宋

荒林野塚古原頭，倚樹何人識故侯。
幽僻閴寥變歡笑，針鋒芥子忽相投。
壬寅生日別賦
作者：方回
朝代：宋

南踰梅嶺北冰天，跋涉艱危□□憐。
頗頼青州從事力，□過絳縣老人年。
稍同氣臭能□□，□□□□□□□。
□□八旬苦多病，且須爛醉海榴前。
壬寅生日别赋
作者：方回
朝代：宋

南踰梅岭北冰天，跋涉艰危□□怜。
颇頼青州从事力，□过绛县老人年。
稍同气臭能□□，□□□□□□□。
□□八旬苦多病，且须烂醉海榴前。
壬寅生日楊廣文携示壬辰生日詩次韻
作者：方回
朝代：宋

方寸天知地亦知，昂藏胸次了無奇。
山林獨樂休官早，□縣徒勞見事遲。
一影浪行千萬里，十年未朽兩三詩。
故□□□驚陳迹，旅次傳抄付小兒。
壬寅立春在辛丑十二月二十九日归□□□三宿
作者：方回
朝代：宋

隔日春先立，崇朝岁始除。
去来身不定，好恶梦皆□。
□□千山外，舟车一月余。
岂真休客担，犹□□家书。
壬寅立春在辛丑十二月二十九日歸□□□三宿
作者：方回
朝代：宋

隔日春先立，崇朝歲始除。
去來身不定，好惡夢皆□。
□□千山外，舟車一月餘。
豈真休客擔，猶□□家書。
壽昌鄭生入天目山禮僧
作者：方回
朝代：宋

欲作空門補處人，如何頭上裹頭巾。
曹溪一夜傳衣鉢，元是當年行者身。
夏商
作者：方回
朝代：宋

牛下悲哀宁戚讴，捐汤置禹此何由。
父初传子风差薄，臣至干君德转輶。
归启旧家犹几在，升陑众旅已相仇。
何人得似彭铿寿，见夏为殷復见周。
夏商
作者：方回
朝代：宋

牛下悲哀甯戚謳，捐湯置禹此何由。
父初傳子風差薄，臣至干君德轉輶。
歸啟舊家猶幾在，升陑衆旅已相仇。
何人得似彭鏗壽，見夏爲殷復見周。
夏夜聞雨
作者：方回
朝代：宋

可以逃袢暑，征徒盍少休。
病多全爲老，醉極暫無愁。
雨氣昏燈夜，蛬聲古屋秋。
錢塘湖上路，到日與誰遊。
夏日
作者：方回
朝代：宋

多病情懷懶，新晴草木光。
倦骸扶老瘦，幽徑息陰凉。
家瘠盤餐儉，村荒糴價昂。
豈無可憂者，得句暫能忘。
夏日小园
作者：方回
朝代：宋

山中岂不乐，奈无田可耕。
傍宅莳荒圃，长夏日閒行。
行倦即独坐，时闻幽鸟鸣。
剪花汰葵冗，护笋观竹成。
诗就意偶到，事罕心无营。
忽復佳客至，取酒相与倾。
熟醉径高卧，颓然忘送迎。
余龄能几何，聊用遨此生。
夏日小園
作者：方回
朝代：宋

山中豈不樂，奈無田可耕。
傍宅蒔荒圃，長夏日閒行。
行倦即獨坐，時聞幽鳥鳴。
剪花汰葵冗，護筍觀竹成。
詩就意偶到，事罕心無營。
忽復佳客至，取酒相與傾。
熟醉徑高卧，頹然忘送迎。
餘齡能幾何，聊用遨此生。
夏自然惠五言古体久之以律体和谢
作者：方回
朝代：宋

古五言诗今罕见，把看愈久愈精神。
何能笔下有斯作，似觉眼中无此人。
政用整严藏细润，元从冷淡出清新。
着鞭更与追陶谢，莫向齐梁踵后尘。
夏自然惠五言古體久之以律體和謝
作者：方回
朝代：宋

古五言詩今罕見，把看愈久愈精神。
何能筆下有斯作，似覺眼中無此人。
政用整嚴藏細潤，元從冷淡出清新。
著鞭更與追陶謝，莫向齊梁踵後塵。
夜下富陽不寐二首·其一
作者：方回
朝代：宋

夜寒吟至曉，獨立思冥冥。
浪聒風兼水，光摇火似星。
微勞何足歎，大患累曾經。
更念行船者，筋骸不暫停。
夜下富陽不寐二首·其二
作者：方回
朝代：宋

櫓聲戛鵝鸛，風緊已爲霜。
少假愁人寐，焉知旅夜長。
天寒星燁煜，江闊樹微茫。
底用胥濤急，吳亡越不亡。
夜发长山豅
作者：方回
朝代：宋

水面浮暗山，沙头耿微火。
好奇引吭窥，畏寒缩颈坐。
首取帛为袱，体用衾自裹。
篙师喜风定，半夜起劲柁。
平生江海耳，最与橹声可。
诗从是中来，孰谓此计左。
起视何茫茫，未觉万有伙。
浩然天地间，身世寄一舸。
恭惟百炼心，用世亦云颇。
早乖晚弥误，迟暮困旅琐。
饕婪忌洁清，软媚恶刚□。
残生信已矣，古来岂独我。
夜吟
作者：方回
朝代：宋

昔遇孙真人，授我服气诀。
幼读先子书，亦尝窥秘说。
受持苦不坚，两鬓忽已雪。
谓当屏孥累，兼復断荤血。
千息嚥子夜，颜色日腴悦。
奈何堕醉梦，百病暗蟠结。
幽抱谁实知，俗流每见亵。
城市不可居，去去之岩穴。
夜吟
作者：方回
朝代：宋

昔遇孫真人，授我服氣訣。
幼讀先子書，亦嘗窺秘說。
受持苦不堅，兩鬢忽已雪。
謂當屏孥累，兼復斷葷血。
千息嚥子夜，顔色日腴悅。
奈何墮醉夢，百病暗蟠結。
幽抱誰實知，俗流每見褻。
城市不可居，去去之巖穴。
夜夢呂洞賓仙翁忽憶戊午西遊岳陽樓老木居士祠觀洞賓像與今南谷高士巾裹政如此奇曉起再賦
作者：方回
朝代：宋

夜來忽夢洞賓仙，四十年前戊午年。
老樹精祠觀畫像，岳陽樓醉誦詩篇。
喜逢巾裹真相似，獲接杯行豈偶然。
喚起沅湘舊遊興，洞庭飛過水如天。
夜大雷雨雹
作者：方回
朝代：宋

甲申春仲夜廿六，怪事可无诗史书。
星斗横陈九霄上，风雷鼎沸一更余。
雹声击瓦疑皆碎，电影穿帷恍似虚。
明日麦摧桃李仆，更惊无叶剩园蔬。
夜大雷雨雹
作者：方回
朝代：宋

甲申春仲夜廿六，怪事可無詩史書。
星斗橫陳九霄上，風雷鼎沸一更餘。
雹聲擊瓦疑皆碎，電影穿帷恍似虛。
明日麥摧桃李仆，更驚無葉剩園蔬。
夜宿白土市
作者：方回
朝代：宋

雪路岡泥滑，無過亦緩行。
丹陽朝冒凍，白土暮逢晴。
俗織紗爲業，村帘酒有名。
販商非我事，一醉客心驚。
夜寒
作者：方回
朝代：宋

夜寒眠不着，吾道竟何如。
世事良多故，身谋似太疏。
醉从添酒债，病始爱医书。
雪霁寻僧去，谁家借蹇馿。
夜寒
作者：方回
朝代：宋

夜寒眠不著，吾道竟何如。
世事良多故，身謀似太疏。
醉從添酒債，病始愛醫書。
雪霽尋僧去，誰家借蹇馿。
夜思
作者：方回
朝代：宋

夜气侵寒薄寝衣，迴头六十二年非。
直能欹枕思时透，始觉挑灯得处微。
百蛬渐侵床畔语，一萤忽入帐前飞。
研朱点墨皆陈迹，见道元来自有机。
夜思
作者：方回
朝代：宋

夜氣侵寒薄寢衣，迴頭六十二年非。
直能欹枕思時透，始覺挑燈得處微。
百蛬漸侵床畔語，一螢忽入帳前飛。
研朱點墨皆陳迹，見道元來自有機。
夜思
作者：方回
朝代：宋

讀書不見理，作詩欲求名。
定非百世士，苟且誑此生。
蹇予脫萬死，老氣空崢嶸。
莫年識見進，深夜精神清。
一燈何可暗，鼠輩將肆行。
不惜三披衣，續膏挑復明。
夜思
作者：方回
朝代：宋

读书不见理，作诗欲求名。
定非百世士，苟且诳此生。
蹇予脱万死，老气空峥嵘。
莫年识见进，深夜精神清。
一灯何可暗，鼠辈将肆行。
不惜三披衣，续膏挑復明。
夜思
作者：方回
朝代：宋

買菱沽酒意欣然，中輟留爲斗糴錢。
委巷屐聲駢雨後，破窗燈影颭風前。
在家兒女應饑瘦，久客衣裳盡穴穿。
忽憶厄陳如孔聖，感麟猶過從心年。
夜望
作者：方回
朝代：宋

夕阳已下月初生，小暑纔交雨渐晴。
南北斗杓双向直，干坤卦位八方明。
古人已往言犹在，末俗何为路未平。
似觉草虫亦多事，为予凄楚和吟声。
夜望
作者：方回
朝代：宋

夕陽已下月初生，小暑纔交雨漸晴。
南北斗杓雙向直，乾坤卦位八方明。
古人已往言猶在，末俗何爲路未平。
似覺草蟲亦多事，爲予凄楚和吟聲。
夜發長山豅
作者：方回
朝代：宋

水面浮暗山，沙頭耿微火。
好奇引吭窺，畏寒縮頸坐。
首取帛爲袱，體用衾自裹。
篙師喜風定，半夜起勁柁。
平生江海耳，最與櫓聲可。
詩從是中來，孰謂此計左。
起視何茫茫，未覺萬有夥。
浩然天地間，身世寄一舸。
恭惟百鍊心，用世亦云頗。
早乖晚彌誤，遲暮困旅瑣。
饕婪忌潔清，軟媚惡剛□。
殘生信已矣，古來豈獨我。
夜聞訓狐
作者：方回
朝代：宋

十載離鄉邑，言歸理舊鋤。
僅憐空宅在，半駭近鄰無。
古廟叢枯木，寒宵吠訓狐。
兵餘有乖氣，春色亦荒蕪。
夜讀
作者：方回
朝代：宋

樓西落照炫新晴，簷雨猶餘點滴聲。
信手取書開數葉，秋凉初喜夜燈明。
夜讀
作者：方回
朝代：宋

酒醒不能寐，夜起讀我書。
讀久良有得，就枕省其愚。
古人骨已朽，言語留緒餘。
不頼燈與目，何以决豕魚。
我心本至明，燈目焉得如。
所取外有資，終由受處虛。
內外相爲賜，猶彼食飲歟。
不有脾胃實，八珍將吐諸。
夜读
作者：方回
朝代：宋

楼西落照炫新晴，檐雨犹余点滴声。
信手取书开数叶，秋凉初喜夜灯明。
夜读
作者：方回
朝代：宋

酒醒不能寐，夜起读我书。
读久良有得，就枕省其愚。
古人骨已朽，言语留绪余。
不頼灯与目，何以决豕鱼。
我心本至明，灯目焉得如。
所取外有资，终由受处虚。
内外相为赐，犹彼食饮欤。
不有脾胃实，八珍将吐诸。
夜起有感
作者：方回
朝代：宋
体裁：古风

古人所愿为，莫若言事官。前后五百辈，风节何索然。士所甚荣者，草诏登金銮。缪妄或预选，文章何足传。又如相人国，操秉中书权。奸邪杂庸懦，覆餗鼎实颠。代天分百工，设此三要职。我虽幸登名，三不践其一。尝叨台谏命，大臣阴见柅。击搏非所能，甘受一麾斥。于时已溃乱，竟不保宗祏。论罪诛枯�，孰可付史笔。星河夜西流，看天徒叹息。
夜起有感
作者：方回
朝代：宋

古人所愿为，莫若言事官。
前后五百辈，风节何索然。
士所甚荣者，草诏登金銮。
缪妄或预选，文章何足传。
又如相人国，操秉中书权。
姦邪杂庸懦，覆餗鼎实颠。
代天分百工，设此三要职。
我虽幸登名，三不践其一。
尝叨台谏命，大臣阴见柅。
击搏非所能，甘受一麾斥。
于时已溃乱，竟不保宗祏。
论罪诛枯𩨨，孰可付史笔。
星河夜西流，看天徒嘆息。
夜起有感
作者：方回
朝代：宋

古人所願爲，莫若言事官。
前後五百輩，風節何索然。
士所甚榮者，草詔登金鑾。
繆妄或預選，文章何足傳。
又如相人國，操秉中書權。
姦邪雜庸懦，覆餗鼎實顛。
代天分百工，設此三要職。
我雖幸登名，三不踐其一。
嘗叨臺諫命，大臣陰見柅。
擊搏非所能，甘受一麾斥。
于時已潰亂，竟不保宗祏。
論罪誅枯𩨨，孰可付史筆。
星河夜西流，看天徒嘆息。
夜闻训狐
作者：方回
朝代：宋

十载离乡邑，言归理旧锄。
仅怜空宅在，半骇近邻无。
古庙丛枯木，寒宵吠训狐。
兵余有乖气，春色亦荒芜。
夜雨
作者：方回
朝代：宋

樹與山同黑，聲喧瓦欲飛。
雷行無蚓喙，電起更螢輝。
小市收燈早，荒城擊柝稀。
平生聽雨意，終恐壯心違。
夜飲唐子雲宅別後簡師善
作者：方回
朝代：宋

幽居尋未得，下馬揖比鄰。
指我道傍叟，即君堂上親。
儀刑全古雅，談笑極清真。
匕箸山殽美，樽罍臘釀醇。
扁門稱道院，闢館養詩人。
得句揮毫疾，論文剪燭頻。
乾坤百戰定，父子一家春。
地僻過從少，誰歟此問津。
夜饮唐子云宅别后简师善
作者：方回
朝代：宋

幽居寻未得，下马揖比邻。
指我道傍叟，即君堂上亲。
仪刑全古雅，谈笑极清真。
匕箸山殽美，樽罍腊酿醇。
扁门称道院，闢馆养诗人。
得句挥毫疾，论文剪烛频。
干坤百战定，父子一家春。
地僻过从少，谁欤此问津。
夢作
作者：方回
朝代：宋

幾年于此矣，愁鬢雪垂垂。
已悟身爲幻，猶能夢作詩。
百骸誰不朽，一念未全衰。
用盡平生力，唯吾影自知。
夢東坡先生
作者：方回
朝代：宋

夜夢東坡公，分我龍腦香。
玉指撮冰雪，佩之鞶带囊。
江湖衰老蹤，十度遊潯陽。
始入紫極宮，勉和瓊田章。
太白實首唱，繼以雙井黄。
此詩豈容續，束緼儕朝陽。
孺子可教歟，馭風來帝傍。
跛鼈傅羽翼，恍惚追龍驤。
文通五色筆，尚爲文字祥。
公名蔽天壤，誰敢邀餘光。
再拜眉山集，一上秋聲堂。
殘馥果容丐，永流千古芳。
夢覺聞舂
作者：方回
朝代：宋

湖海餘生在，桑榆暮景閑。
祇堪娛老圃，焉用訪名山。
鄰屋曉舂急，客牀鄉夢還。
江天啼鴂處，殘月幾迴彎。
大北早行
作者：方回
朝代：宋

重雾鬚髯湿，深林草树香。
山中人未起，马上晓偏凉。
晴屋悬新麦，寒田莳晚秧。
近来兵事息，烟火渐微茫。
大北早行
作者：方回
朝代：宋

重霧鬚髯濕，深林草樹香。
山中人未起，馬上曉偏凉。
晴屋懸新麥，寒田蒔晚秧。
近來兵事息，煙火漸微茫。
大浪滩步至东馆
作者：方回
朝代：宋

瞬息阅一纪，作郡初此来。
小城虽寂寞，尚復具舆台。
患难偶未死，覂乏良可咍。
夜泊大浪滩，沽酒登崔嵬。
随我别无物，但有双破鞋。
破鞋足徒步，何必车中栖。
质明日尚凉，行行高峰西。
秋暑草不露，脚胫黏灰埃。
破屋一小憩，老妪若见哀。
万事岂可测，熙怡付齐谐。
大浪灘步至東館
作者：方回
朝代：宋

瞬息閲一紀，作郡初此來。
小城雖寂寞，尚復具輿臺。
患難偶未死，覂乏良可咍。
夜泊大浪灘，沽酒登崔嵬。
隨我別無物，但有雙破鞋。
破鞋足徒步，何必車中栖。
質明日尚凉，行行高峰西。
秋暑草不露，脚脛黏灰埃。
破屋一小憩，老嫗若見哀。
萬事豈可測，熙怡付齊諧。
大衍易吟四十首·其一
作者：方回
朝代：宋

卦下觀一彖，卦中求六爻。
今人僅知此，著眼未爲高。
大衍易吟四十首·其一
作者：方回
朝代：宋

卦下观一彖，卦中求六爻。
今人仅知此，着眼未为高。
大衍易吟四十首·其一〇
作者：方回
朝代：宋

德盛时逢险，干刚坎在前。
谚云姑少待，乐饮岂徒然。
大衍易吟四十首·其一〇
作者：方回
朝代：宋

德盛時逢險，乾剛坎在前。
諺云姑少待，樂飲豈徒然。
大衍易吟四十首·其一一
作者：方回
朝代：宋

訟吉觀西伯，師中驗太公。
得人師不戰，反己訟無終。
大衍易吟四十首·其一七
作者：方回
朝代：宋

泰变即为蛊，否变仅为随。
元佑绍圣事，至今心骨悲。
大衍易吟四十首·其一七
作者：方回
朝代：宋

泰變即爲蠱，否變僅爲隨。
元祐紹聖事，至今心骨悲。
大衍易吟四十首·其一三
作者：方回
朝代：宋

履若蹈虎尾，五刚亨厥躬。
干三独柔变，是以咥人凶。
大衍易吟四十首·其一三
作者：方回
朝代：宋

履若蹈虎尾，五剛亨厥躬。
乾三獨柔變，是以咥人凶。
大衍易吟四十首·其一九
作者：方回
朝代：宋

離明用獄四，噬嗑賁旅豐。
中孚夾離卦，兩畫玩虛中。
大衍易吟四十首·其一二
作者：方回
朝代：宋

小畜過無坎，胡爲以雨云。
互觀藏兌澤，止水亦興雲。
大衍易吟四十首·其一五
作者：方回
朝代：宋

大有同人盛，離柔寓戒辭。
無威斯近弱，不廣即爲私。
大衍易吟四十首·其一八
作者：方回
朝代：宋

俯下知臨吉，其如仰觀何。
相孚不待薦，一盥已爲多。
大衍易吟四十首·其一六
作者：方回
朝代：宋

謙卑六位得，豫樂四爻非。
莊敬與安肆，冥冥禍福幾。
大衍易吟四十首·其一四
作者：方回
朝代：宋

盛夏靡草死，岁寒松柏贞。
泰须防陂復，否有大人亨。
大衍易吟四十首·其一四
作者：方回
朝代：宋

盛夏靡草死，歲寒松柏貞。
泰須防陂復，否有大人亨。
大衍易吟四十首·其七
作者：方回
朝代：宋

用九不爲首，陽畫位屯初。
百八十五變，剛爻可捨諸。
大衍易吟四十首·其三
作者：方回
朝代：宋

謂今三畫卦，不自偶奇生。
便指三爲八，徒勞口舌爭。
大衍易吟四十首·其三〇
作者：方回
朝代：宋

一女卦反對，不同而後同。
始知天下事，苟合最爲凶。
大衍易吟四十首·其三一
作者：方回
朝代：宋

在險惟反己，出險即及人。
讓夷急病者，蹇解二忠臣。
大衍易吟四十首·其三七
作者：方回
朝代：宋

屢厄未濟旅，難逢既濟豐。
巽謙能自降，蹇困詎爲窮。
大衍易吟四十首·其三三
作者：方回
朝代：宋

五王復唐祚，不杀武三思。
苋陆察爻义，惜哉张柬之。
大衍易吟四十首·其三三
作者：方回
朝代：宋

五王復唐祚，不殺武三思。
莧陸察爻義，惜哉張柬之。
大衍易吟四十首·其三九
作者：方回
朝代：宋

全卦定凶吉，逐爻殊否臧。
頃刻有變易，縱橫無典常。
大衍易吟四十首·其三二
作者：方回
朝代：宋

损其不善者，惟善则益之。
自然获天佑，可受十朋龟。
大衍易吟四十首·其三二
作者：方回
朝代：宋

損其不善者，惟善則益之。
自然獲天祐，可受十朋龜。
大衍易吟四十首·其三五
作者：方回
朝代：宋

原筮而後比，無疑方可升。
不食匪井患，有言奚困亨。
大衍易吟四十首·其三八
作者：方回
朝代：宋

易乃一量秤，銖銖分重輕。
百千億萬事，義理是權衡。
大衍易吟四十首·其三六
作者：方回
朝代：宋

震動對艮止，革故繼鼎新。
飲啐隨時義，天機信屈伸。
大衍易吟四十首·其三四
作者：方回
朝代：宋

六籍火未熄，龍興芒碭雲。
呼韓朝渭上，已納王政君。
大衍易吟四十首·其九
作者：方回
朝代：宋

屯初康险难，蒙上觉昏童。
开闢干坤后，君师大有功。
大衍易吟四十首·其九
作者：方回
朝代：宋

屯初康險難，蒙上覺昏童。
開闢乾坤後，君師大有功。
大衍易吟四十首·其二
作者：方回
朝代：宋

太極元無極，先天異後天。
今人不識此，讀易豈其然。
大衍易吟四十首·其二〇
作者：方回
朝代：宋

剝三與復四，皆處五陰中。
自拔棄其類，吾推道是從。
大衍易吟四十首·其二〇
作者：方回
朝代：宋

剥三与復四，皆处五阴中。
自拔弃其类，吾推道是从。
大衍易吟四十首·其二一
作者：方回
朝代：宋

仁道成已极，体元干长人。
独休不远復，当且学回仁。
大衍易吟四十首·其二一
作者：方回
朝代：宋

仁道成已極，體元乾長人。
獨休不遠復，當且學回仁。
大衍易吟四十首·其二七
作者：方回
朝代：宋

咸取男下女，恒言婦事夫。
始感終當□，君臣其謹諸。
大衍易吟四十首·其二三
作者：方回
朝代：宋

無妄均所與，大畜患不多。
性豈無知者，心如未盡何。
大衍易吟四十首·其二九
作者：方回
朝代：宋

夜闇勿遽戚，晝光無疾行。
自昭惟進德，用晦豈傷明。
大衍易吟四十首·其二二
作者：方回
朝代：宋

午月至子復，书云七日来。
六日七分说，观天何隘哉。
大衍易吟四十首·其二二
作者：方回
朝代：宋

午月至子復，書云七日來。
六日七分說，觀天何隘哉。
大衍易吟四十首·其二五
作者：方回
朝代：宋

大過本末弱，厄運逢瞞奴。
文舉有死耳，淵明其歸乎。
大衍易吟四十首·其二八
作者：方回
朝代：宋

姤阴进不已，吾遯其奚言。
阳壮过于泰，□虞羝触藩。
大衍易吟四十首·其二八
作者：方回
朝代：宋

姤陰進不已，吾遯其奚言。
陽壯過於泰，□虞羝觸藩。
大衍易吟四十首·其二六
作者：方回
朝代：宋

習坎德天險，重離文日新。
明內始照外，亨心方發身。
大衍易吟四十首·其二四
作者：方回
朝代：宋

艮上戒舌駟，震初羞指黿。
細觀頤內外，口是禍之門。
大衍易吟四十首·其五
作者：方回
朝代：宋

陽爻極六位，進退貴因時。
德則何憂亢，神而不可知。
大衍易吟四十首·其八
作者：方回
朝代：宋

十年女乃字，守節以勝情。
凡諸卦用六，觀茲利永貞。
大衍易吟四十首·其六
作者：方回
朝代：宋

六阴升已极，坤下战乎干。
建亥阳生处，居然復卦前。
大衍易吟四十首·其六
作者：方回
朝代：宋

六陰升已極，坤下戰乎乾。
建亥陽生處，居然復卦前。
大衍易吟四十首·其四
作者：方回
朝代：宋

乾坤用九六，義例析爲三。
朱子申歐說，開編請細探。
大衍易吟四十首·其四
作者：方回
朝代：宋

干坤用九六，义例析为三。
朱子申欧说，开编请细探。
大衍易吟四十首·其四〇
作者：方回
朝代：宋

凶人凶其吉，吉人吉其凶。
曳輪能自信，揲策勿求通。
大雪出三桥寓楼
作者：方回
朝代：宋

冻雀愁鸢噤不譁，漫天浩瀚逐风斜。
映楼横过三千丈，接屋平铺十万家。
静夜有窗皆贮月，寒空无树不开花。
诗成欲捻冰鬚断，聊举深杯答岁华。
大雪出三橋寓樓
作者：方回
朝代：宋

凍雀愁鳶噤不譁，漫天浩瀚逐風斜。
映樓橫過三千丈，接屋平鋪十萬家。
靜夜有窗皆貯月，寒空無樹不開花。
詩成欲撚冰鬚斷，聊舉深杯答歲華。
大雪泊平望买酒戏书
作者：方回
朝代：宋

天若不产绵，世多冻死民。
世若不酿酒，亦復愁杀人。
冻面无人色，泊舟下塘侧。
绵衣既云薄，酒亦何可得。
妙绝少陵句，舟重欲无闻。
袖手復缩脚，意终思一醺。
试一问篙工，酒自此间有。
奈何泥滑滑，寸步未易取。
不恨衣绵少，但愁无酒钱。
能将钱致酒，即似衣添绵。
忍冻至于此，犹喜肆嘲弄。
此雪遂大作，不冻復谁冻。
大雪泊平望買酒戲書
作者：方回
朝代：宋

天若不産綿，世多凍死民。
世若不釀酒，亦復愁殺人。
凍面無人色，泊舟下塘側。
綿衣既云薄，酒亦何可得。
妙絕少陵句，舟重欲無聞。
袖手復縮脚，意終思一醺。
試一問篙工，酒自此間有。
奈何泥滑滑，寸步未易取。
不恨衣綿少，但愁無酒錢。
能將錢致酒，即似衣添綿。
忍凍至于此，猶喜肆嘲弄。
此雪遂大作，不凍復誰凍。
大雪約程以忠不至次日以詩問之
作者：方回
朝代：宋

禦寒時著火文武，等醉豈拘杯聖賢。
土潤春應萌有日，塵清野更潔於天。
誰呵凍筆詩能畫，獨上高崗意欲仙。
剩有籬根未消處，試裒枯篠取茶煎。
大雪约程以忠不至次日以诗问之
作者：方回
朝代：宋

御寒时着火文武，等醉岂拘杯圣贤。
土润春应萌有日，尘清野更洁于天。
谁呵冻笔诗能画，独上高岗意欲仙。
剩有篱根未消处，试裒枯篠取茶煎。
大風寒微晴
作者：方回
朝代：宋

窮旅寬愁思，嚴寒作淡晴。
終須開日色，何可欠風聲。
地白猶含凍，天青漸放明。
吳門稍和暖，應有故人迎。
太公孔子
作者：方回
朝代：宋

禔身涉世謾多憂，運去時來不自由。
孔子三千難變魯，太公八十尚興周。
星辰歲久常差度，江海潮生會倒流。
萬有盈虧理如是，可須慳作醉鄉遊。
太湖觀雪
作者：方回
朝代：宋

平生不信有昇天，今日臨風似欲仙。
海內百年詩客眼，雪中一葉太湖船。
綿綿草樹漁汀遠，續續茅茨野屋偏。
定是丹青不能畫，一澆殊欠酒如泉。
太湖观雪
作者：方回
朝代：宋

平生不信有昇天，今日临风似欲仙。
海内百年诗客眼，雪中一叶太湖船。
绵绵草树渔汀远，续续茅茨野屋偏。
定是丹青不能画，一浇殊欠酒如泉。
夫容
作者：方回
朝代：宋

粲粲夫容花，昨日犹鲜妍。
顦顇忽乃尔，霜实使之然。
南山有松柏，初未见贞坚。
弱草一已萎，独立众木前。
世不逮王霸，天犹生圣贤。
君谅达兹理，何用常忧煎。
夫容
作者：方回
朝代：宋

粲粲夫容花，昨日猶鮮妍。
顦顇忽乃爾，霜實使之然。
南山有松柏，初未見貞堅。
弱草一已萎，獨立衆木前。
世不逮王霸，天猶生聖賢。
君諒達茲理，何用常憂煎。
奔牛呂城過堰甚難
作者：方回
朝代：宋

君不見奔牛呂城古堰頭，南人北人千百舟。
爭車奪纜塞堰道，但未殺人舂戈矛。
南人軍行欺百姓，北人官行氣尤盛。
龍庭貴種西域賈，更敢與渠爭性命。
叱咤喑嗚憑氣力，大梃長鞭肆鏖擊。
水泥滑滑雪漫天，歐人見血推人溺。
吳人愚癡極可憐，買航賃客逃饑年。
航小伏岸不得進，堰吏叫怒需堰錢。
人間官府全若無，弱者殆爲强者屠。
强愈得志弱惟死，無州無縣不如此。
始寒
作者：方回
朝代：宋

与客观棋日又晡，佯狂落魄老江湖。
未妨行事诸儿笑，敢谓知心举世无。
币竭併将空橐售，衾寒兼着破毡铺。
还家烂醉东篱菊，犹有儿能为我酤。
始寒
作者：方回
朝代：宋

與客觀棋日又晡，佯狂落魄老江湖。
未妨行事諸兒笑，敢謂知心舉世無。
幣竭併將空橐售，衾寒兼著破氈鋪。
還家爛醉東籬菊，猶有兒能爲我酤。
始晴至城東別墅二首·其一
作者：方回
朝代：宋

踰月黄梅雨，河流屢溢涯。
蟻宮危智伯，螢燭困欒巴。
忽喜迎初日，猶嫌見早霞。
淡晴城外路，緩馬過荷花。
始晴至城東別墅二首·其二
作者：方回
朝代：宋

不堪一月雨，才得一朝晴。
漲水聲猶悍，初蟬語未成。
目專便曠野，身偶出荒城。
無客仍無酒，林塘覺更清。
始暖
作者：方回
朝代：宋

垢汗熏蒸蟣虱肥，花前未洗雪泥衣。
到家兒女應相訝，四載漂零僅一歸。
婺源道中
作者：方回
朝代：宋

盘山莫讶去程赊，风俗真淳尚可嘉。
行客门前方下马，主人店裏已烹茶。
百泉怒喷常疑雨，万木阴森不见花。
倚杖苍崖忆何事，白云深处晦翁家。
婺源道中
作者：方回
朝代：宋

盤山莫訝去程賒，風俗真淳尚可嘉。
行客門前方下馬，主人店裏已烹茶。
百泉怒噴常疑雨，萬木陰森不見花。
倚杖蒼崖憶何事，白雲深處晦翁家。
婺源邑中
作者：方回
朝代：宋

天地初开孰结融，一溪千折万山重。
县城似绕流觞水，郡路多由对镜峰。
祠庙骏奔干竺会，乡邦鸿硕兖邹封。
版图三万东南有，二事无能可比踪。
婺源邑中
作者：方回
朝代：宋

天地初開孰結融，一溪千折萬山重。
縣城似繞流觴水，郡路多由對鏡峰。
祠廟駿奔乾竺會，鄉邦鴻碩兖鄒封。
版圖三萬東南有，二事無能可比蹤。
孔府判野耘嘗宦雲南今以餘瘴多病意欲休官因讀唐書南詔傳爲此二詩問其風俗·其一
作者：方回
朝代：宋

萬里蠶叢國，西南出漏天。
吐蕃唐徼接，越巂漢疆連。
參井星躔外，岷峨雪界邊。
䍧船元下粵，劍棧忽朝燕。
驃信狂圖歇，苴咩險要鎸。
稱元更號謂，督爽革官聯。
慰諭開行府，咨諏肅使權。
貝仍通一覓，土尚錫雙田。
飾齒金兼漆，充衣卉與氈。
瓜匏冬更實，桃杏臘尤妍。
混壹良堪喜，誅求或未悛。
霜威才蒞止，輿誦總驩然。
歸橐無蠻貨，征袍有瘴煙。
□曾甘鞅掌，由此困沉綿。
柔遠華風浹，同文譯史傳。
願聞談土俗，王會纂周篇。
孔府判野耘嘗宦雲南今以餘瘴多病意欲休官因讀唐書南詔傳爲此二詩問其風俗·其二
作者：方回
朝代：宋

漢代哀牢種，瀘南大渡河。
其都居善闡，有水號牂牁。
丞相祠諸葛，將軍畏伏波。
石扶碑故在，銅作柱難磨。
古但羈縻耳，今如震懾何。
一戎平六詔，萬旅削三峨。
跣足遑機弩，氈頭敢荷戈。
鬼王牽駿駔，冺國效文螺。
梵供花優鉢，經傳葉貝多。
異香燃篤耨，碩果噉波羅。
碧鈿懸珠珥，銀鈎摘象馱。
深秋如夏熱，窮臘亦春和。
霧毒飛鳶墮，風腥巨蟒過。
已還生定遠，猶類病維摩。
宦思輕髦梗，閒心願澗阿。
此鄉非瘴土，何幸小婆娑。
孔府判野耘尝宦云南今以余瘴多病意欲休官因读唐书南诏传为此二诗问其风俗·其二
作者：方回
朝代：宋

汉代哀牢种，泸南大渡河。
其都居善阐，有水号牂牁。
丞相祠诸葛，将军畏伏波。
石扶碑故在，铜作柱难磨。
古但羁縻耳，今如震慑何。
一戎平六诏，万旅削三峨。
跣足遑机弩，毡头敢荷戈。
鬼王牵骏驵，冺国效文螺。
梵供花优钵，经传叶贝多。
异香燃笃耨，硕果噉波罗。
碧钿悬珠珥，银鈎摘象驮。
深秋如夏热，穷腊亦春和。
雾毒飞鸢堕，风腥巨蟒过。
已还生定远，犹类病维摩。
宦思轻髦梗，閒心愿涧阿。
此乡非瘴土，何幸小婆娑。
存心具飲
作者：方回
朝代：宋

朝雨復暮雨，暑氣日已微。
凉軒水□爽，幽坐延秋暉。
孤抱無一愜，前事有百非。
可讀書本少，能言士尤稀。
積倦蠹帙翻，久輟犀柄揮。
吾兒忽具飲，山茹薑葖肥。
青甆古茗器，十觴聯若飛。
此生老且死，所幸歲不饑。
似聞吳中潦，米價良足唏。
東遊豈不快，何如且言歸。
一醉未易得，家貧今典衣。
典衣亦常事，冥心甘息機。
存心具饮
作者：方回
朝代：宋

朝雨復暮雨，暑气日已微。
凉轩水□爽，幽坐延秋晖。
孤抱无一惬，前事有百非。
可读书本少，能言士尤稀。
积倦蠹帙翻，久辍犀柄挥。
吾儿忽具饮，山茹姜葖肥。
青甆古茗器，十觞联若飞。
此生老且死，所幸岁不饥。
似闻吴中潦，米价良足唏。
东游岂不快，何如且言归。
一醉未易得，家贫今典衣。
典衣亦常事，冥心甘息机。
孚舟亭新成賦十絕·其一
作者：方回
朝代：宋

岸人膽落傍船看，鼉吐鯨吞一葉寒。
鬼伯神官莫狂蕩，靈臺無愧自平安。
孚舟亭新成賦十絕·其一〇
作者：方回
朝代：宋

不待圓□□□□，□□□□□□□。
栖梁燕乳春聲豫，細玩天機坐此亭。
孚舟亭新成賦十絕·其七
作者：方回
朝代：宋

不須有客問張憑，且要無人覓庾冰。
好是夜寒風浪靜，月明空載一孤僧。
孚舟亭新成賦十絕·其三
作者：方回
朝代：宋

春濃面面透花香，秋皎團團轉月光。
窗戶總空天是壁，如吾肺腑沒遮藏。
孚舟亭新成賦十絕·其九
作者：方回
朝代：宋

向來人喚老梢工，解使帆檣八面風。
今日釣魚亦無力，劣能聽雨卧船篷。
孚舟亭新成賦十絕·其二
作者：方回
朝代：宋

南北東西四面看，舸軒雖窄自心寬。
永無金馬門邊夢，豈有黄牛峽裏灘。
孚舟亭新成賦十絕·其五
作者：方回
朝代：宋

傍石橫陳八柱亭，一篷{扌陏}矮似船形。
松聲浪作風濤吼，何處風濤不慣經。
孚舟亭新成賦十絕·其八
作者：方回
朝代：宋

人間踏地有風波，歸老山林莫問他。
身是我船心是柁，早尋岸泊奈儂何。
孚舟亭新成賦十絕·其六
作者：方回
朝代：宋

心許天知不愧天，酣風醉月仰天眠。
自疑略似知章馬，人道還如太乙蓮。
孚舟亭新成賦十絕·其四
作者：方回
朝代：宋

六爻虛實相爲用，二位高卑各有宜。
順撫說隨心不爽，風漂羅剎有還時。
孚舟亭新成赋十绝·其二
作者：方回
朝代：宋

南北东西四面看，舸轩虽窄自心宽。
永无金马门边梦，岂有黄牛峡裏滩。
孚舟亭新成赋十绝·其五
作者：方回
朝代：宋

傍石横陈八柱亭，一篷{扌陏}矮似船形。
松声浪作风涛吼，何处风涛不惯经。
孚舟亭新成赋十绝·其四
作者：方回
朝代：宋

六爻虚实相为用，二位高卑各有宜。
顺抚说随心不爽，风漂罗剎有还时。
孚舟亭独坐
作者：方回
朝代：宋

荦确莳籼米，浅清钓鯈鱼。
兹事不在多，克俭即有余。
俯仰六十载，山城八迁居。
忆昔罢阃幕，始有此屋庐。
鞠躬畚瓦砾，流汗薅茅苴。
前后列花果，左右环图书。
谁令厕朝士，又驾太守车。
大兵革宇宙，乘时沸猱狙。
斸掘坏畦径，抉偷夷庭除。
厨荒败炊爨，室空移贮储。
归来问邻旧，死徙徒欷歔。
募工淘秽井，课仆通污渠。
旋理短檠灯，復荷长柄锄。
倏忽九寒暑，出入无馿舆。
忍贫不肯仕，人谓回也愚。
今岁事大谬，羣贼屠郊墟。
古树伐作薪，野茹挑为蔬。
淡食已数月，穷乃至此欤。
筋力既衰劣，鬓毛苦凋疏。
以今较畴昔，百事皆弗如。
弗如又何嗟，不繫天命且。
柴荆永日闭，池亭秋霁初。
朝看白云起，暮对丹霞舒。
独坐心自赏，是身如空虚。
孚舟亭獨坐
作者：方回
朝代：宋

犖確蒔秈米，淺清釣鯈魚。
茲事不在多，克儉即有餘。
俯仰六十載，山城八遷居。
憶昔罷閫幕，始有此屋廬。
鞠躬畚瓦礫，流汗薅茅苴。
前後列花果，左右環圖書。
誰令厠朝士，又駕太守車。
大兵革宇宙，乘時沸猱狙。
斸掘壞畦徑，抉偷夷庭除。
厨荒敗炊爨，室空移貯儲。
歸來問鄰舊，死徙徒欷歔。
募工淘穢井，課僕通污渠。
旋理短檠燈，復荷長柄鋤。
倏忽九寒暑，出入無馿輿。
忍貧不肯仕，人謂回也愚。
今歲事大謬，羣賊屠郊墟。
古樹伐作薪，野茹挑爲蔬。
淡食已數月，窮乃至此歟。
筋力既衰劣，鬢毛苦凋疏。
以今較疇昔，百事皆弗如。
弗如又何嗟，不繫天命且。
柴荆永日閉，池亭秋霽初。
朝看白雲起，暮對丹霞舒。
獨坐心自賞，是身如空虛。
孟君复赠王侯元俞诗两皆英妙神奇次韵
作者：方回
朝代：宋
体裁：古风

孟侯与王侯，妙年俱作州。穷穷鬼揄我，汝堪并英游。汝无曲逆计，汝无裨谌谋。汝乃蹄涔水，可配江河流。仓卒不能答，吐舌瞠双眸。二侯不自贵，屑与耄叟俦。歌岂有檀板，舞亦无珠韝。磨玉藉沙石，以故交情绸。盖公曹参舍，甪里张良求。绿鬓间白发，一献还一酬。俗态动枘凿，对面风马牛。二侯不我弃，庶哉企前脩。
孟君復仲春來杭相聚三月餘一日必三胥會忽焉告去直敘離懷爲四言一首
作者：方回
朝代：宋

九年三見，昔疏未親。
一日三見，今也何頻。
有來者馬，于霅之濱。
有柳未絮，時維仲春。
豈無可交，華屋朱輪。
接膝握手，豈無他人。
睠焉陋巷，總是纍臣。
孟獻忘勢，王翰願鄰。
嗟子之意，孔厚且真。
揣我所有，閴無一珍。
英英令節，穆穆良辰。
泛彼清漣，出其闍闉。
和風吹衣，芳露滴巾。
載聽其嚶，載采其辛。
乃饌我鮮，乃酌我醇。
我酣子謔，子吟我呻。
我無子鬩，子無我顰。
厥月三團，百笑弗嗔。
積潦滿道，朝炊無薪。
繫鞍于門，致此嘉賓。
我窺子胸，萬卷橫陳。
目電舌雷，筆聖詩神。
鍛以一字，衡之千鈞。
吉甫史克，蒙莊靈均。
出其下者，詛楚過秦。
等而上之，清廟生民。
子踰立年，我登七旬。
顧影自憐，髪禿膚皴。
衰顔槁悴，老語譫諄。
送子此謠，肝膽輪囷。
子之家世，凌煙麒麟。
子之爵位，曲逆平津。
我幸未死，山林食貧。
兩不相忘，雲鴻水鱗。
孟君復仲春来杭相聚三月余一日必三胥会忽焉告去直叙离怀为四言一首
作者：方回
朝代：宋

九年三见，昔疏未亲。
一日三见，今也何频。
有来者马，于霅之滨。
有柳未絮，时维仲春。
岂无可交，华屋朱轮。
接膝握手，岂无他人。
睠焉陋巷，总是纍臣。
孟献忘势，王翰愿邻。
嗟子之意，孔厚且真。
揣我所有，閴无一珍。
英英令节，穆穆良辰。
泛彼清涟，出其阇闉。
和风吹衣，芳露滴巾。
载听其嘤，载采其辛。
乃馔我鲜，乃酌我醇。
我酣子谑，子吟我呻。
我无子阋，子无我颦。
厥月三团，百笑弗嗔。
积潦满道，朝炊无薪。
繫鞍于门，致此嘉宾。
我窥子胸，万卷横陈。
目电舌雷，笔圣诗神。
锻以一字，衡之千钧。
吉甫史克，蒙庄灵均。
出其下者，诅楚过秦。
等而上之，清庙生民。
子踰立年，我登七旬。
顾影自怜，髪秃肤皴。
衰颜槁悴，老语谵谆。
送子此谣，肝胆轮囷。
子之家世，凌烟麒麟。
子之爵位，曲逆平津。
我幸未死，山林食贫。
两不相忘，云鸿水鳞。
孟君復贈王侯元俞詩兩皆英妙神奇次韻
作者：方回
朝代：宋

孟侯與王侯，妙年俱作州。
窮窮鬼揄我，汝堪並英游。
汝無曲逆計，汝無裨諶謀。
汝乃蹄涔水，可配江河流。
倉卒不能答，吐舌瞠雙眸。
二侯不自貴，屑與耄叟儔。
歌豈有檀板，舞亦無珠韝。
磨玉藉沙石，以故交情綢。
蓋公曹參舍，甪里張良求。
綠鬢間白髪，一獻還一酬。
俗態動枘鑿，對面風馬牛。
二侯不我棄，庶哉企前脩。
孟君復赠王侯元俞诗两皆英妙神奇次韵
作者：方回
朝代：宋

孟侯与王侯，妙年俱作州。
穷穷鬼揄我，汝堪并英游。
汝无曲逆计，汝无裨谌谋。
汝乃蹄涔水，可配江河流。
仓卒不能答，吐舌瞠双眸。
二侯不自贵，屑与耄叟俦。
歌岂有檀板，舞亦无珠鞴。
磨玉藉沙石，以故交情绸。
盖公曹参舍，甪里张良求。
绿鬓间白髪，一献还一酬。
俗态动枘凿，对面风马牛。
二侯不我弃，庶哉企前修。
孟浩然雪馿图
作者：方回
朝代：宋

往年一上岳阳楼，西风倏忽四十秋。
诗牌高挂诗两首，他人有诗谁敢留。
其一孟浩然，解道气吞云梦泽。
其二杜子美，解道吴楚东南坼。
浩然诗不多，句句尽堪传。
天下诗人推老杜，老杜又专推浩然。
我亦尝遨江汉边，梅花腊月犹年年。
一句新诗学不得，谩饱槎头缩项鳊。
雪天谁写诗穷状，冻合吟肩神气王。
短褐长夜死不朽，貂蝉何必凌烟上。
偶随故人直玉堂，龙鳞不顾婴君王。
李太白、贺知章，三郎不识放归云水乡，子美先生饿欲僵。
浩然先生不直内厩一疋马，可是蜀栈骑馿山路长。
孟浩然雪馿圖
作者：方回
朝代：宋

往年一上岳陽樓，西風倏忽四十秋。
詩牌高掛詩兩首，他人有詩誰敢留。
其一孟浩然，解道氣吞雲夢澤。
其二杜子美，解道吳楚東南坼。
浩然詩不多，句句盡堪傳。
天下詩人推老杜，老杜又專推浩然。
我亦嘗遨江漢邊，梅花臘月猶年年。
一句新詩學不得，謾飽槎頭縮項鯿。
雪天誰寫詩窮狀，凍合吟肩神氣王。
短褐長夜死不朽，貂蟬何必凌煙上。
偶隨故人直玉堂，龍鱗不顧嬰君王。
李太白、賀知章，三郎不識放歸雲水鄉，子美先生餓欲僵。
浩然先生不直內廄一疋馬，可是蜀棧騎馿山路長。
学诗吟十首·其一
作者：方回
朝代：宋

我陟匡庐山，想像渊明庐。
我游永嘉郡，康乐兹佩鱼。
学诗六十载，钻仰二老且。
白首恐无成，嗟哉腹空虚。
迩来摆百务，粝饭几无蔬。
朝吟极摹仿，夜咏加勤渠。
不必一字工，意味但舒徐。
比陶似不足，方谢尚有余。
举世无人识，归欤吾归欤。
学诗吟十首·其三
作者：方回
朝代：宋

我读渊明诗，不忍復去手。
休官四十一，不肯恋五斗。
二十三霜秋，篱下作重九。
朝亦一杯酒，暮亦一杯酒。
南北几蛙紫，能尔一醉否。
义熙所以立，寄奴幸而偶。
牧野诛独夫，夷齐尚弗取。
窃评首阳山，乃后有五柳。
学诗吟十首·其九
作者：方回
朝代：宋

承天寺一碑，宜州万里走。
后山与简斋，各年四十九。
李杜俱有厄，郊岛终不偶。
今人好作诗，曾不鉴兹否。
我如陆务观，平生诗万首。
明年当八十，不可日无酒。
四男异甑釜，二女欠箕箒。
晓问床头瓮，仅有酒一斗。
学诗吟十首·其二
作者：方回
朝代：宋

三百篇既绝，孔圣作春秋。
荣辱繫褒贬，与诗美刺侔。
楚骚降一等，尚可风雅俦。
汉盛出苏李，魏兴起曹刘。
历览逮六朝，仰止兹为优。
独一陶元亮，龙凤翔九州。
韩柳继李杜，黄陈绍苏欧。
江湖近一种，禽虫鸣啁啾。
学诗吟十首·其五
作者：方回
朝代：宋

杨氏昔为我，老子实似之。
墨氏昔兼爱，释迦亦如之。
孟子闢杨墨，有功此一时。
似仁与似义，暗传匪明垂。
梵语东汉译，玄门西晋师。
迄为万世害，三教乃并驰。
独一韩文公，张我正正旗。
濂洛有诸老，此盛彼遂衰。
学诗吟十首·其六
作者：方回
朝代：宋

离骚谓绝响，此道传人心。
外物有鼎革，能言无古今。
曹刘与陶谢，五柳擅正音。
李杜与韩柳，一字直万金。
欧苏与黄陈，孰浅而孰深。
尤萧杨陆范，干淳鹤在阴。
二涧可继之，章泉亦骎骎。
奈何近百载，种火灰中深。
学诗吟十首·其四
作者：方回
朝代：宋

我爱真西山，读书有甲记。
首论天命性，岂可不论气。
我爱魏鹤山，周易辑集义。
濂洛十七家，一贯六十四。
有寂即有感，槁死笑释氏。
无气欲为人，瓦砾弃骸胔。
復见天地心，有处起生意。
王弼独云无，此语决非是。
學詩吟十首·其一
作者：方回
朝代：宋

我陟匡廬山，想像淵明廬。
我遊永嘉郡，康樂茲佩魚。
學詩六十載，鑽仰二老且。
白首恐無成，嗟哉腹空虛。
邇來擺百務，糲飯幾無蔬。
朝吟極摹倣，夜詠加勤渠。
不必一字工，意味但舒徐。
比陶似不足，方謝尚有餘。
舉世無人識，歸歟吾歸歟。
學詩吟十首·其一〇
作者：方回
朝代：宋

吾性能忍窮，所以不仕宦。
兩紀加一載，考槃歌在澗。
當車穩杖屨，當肉飽藜莧。
雖然鮮歡娛，終不墮憂患。
憶昔四十九，奏書似臺諫。
請劍斬佞臣，此賊罪惡貫。
倏忽三十秋，往事如夢幻。
不死踰八旬，幾度見賓雁。
學詩吟十首·其七
作者：方回
朝代：宋

宋詩孰第一，吾賞梅聖俞。
綽有盛唐風，晚唐其劣諸。
牛尾狸無敵，馬蹄鱉與俱。
龍溪奏思陵，此産臣鄉閭。
宣城二十詠，歙浦俗亦如。
春洲生荻芽，寄興河豚魚。
真言寫實事，組刻全屏除。
黄陳吟格高，此事分兩途。
學詩吟十首·其三
作者：方回
朝代：宋

我讀淵明詩，不忍復去手。
休官四十一，不肯戀五斗。
二十三霜秋，籬下作重九。
朝亦一杯酒，暮亦一杯酒。
南北幾蛙紫，能爾一醉否。
義熙所以立，寄奴幸而偶。
牧野誅獨夫，夷齊尚弗取。
竊評首陽山，乃後有五柳。
學詩吟十首·其九
作者：方回
朝代：宋

承天寺一碑，宜州萬里走。
後山與簡齋，各年四十九。
李杜俱有厄，郊島終不偶。
今人好作詩，曾不鑒茲否。
我如陸務觀，平生詩萬首。
明年當八十，不可日無酒。
四男異甑釜，二女欠箕箒。
曉問床頭甕，僅有酒一斗。
學詩吟十首·其二
作者：方回
朝代：宋

三百篇既絕，孔聖作春秋。
榮辱繫褒貶，與詩美刺侔。
楚騷降一等，尚可風雅儔。
漢盛出蘇李，魏興起曹劉。
歷覽逮六朝，仰止茲爲優。
獨一陶元亮，龍鳳翔九州。
韓柳繼李杜，黄陳紹蘇歐。
江湖近一種，禽蟲鳴啁啾。
學詩吟十首·其五
作者：方回
朝代：宋

楊氏昔爲我，老子實似之。
墨氏昔兼愛，釋迦亦如之。
孟子闢楊墨，有功此一時。
似仁與似義，暗傳匪明垂。
梵語東漢譯，玄門西晉師。
迄爲萬世害，三教乃並馳。
獨一韓文公，張我正正旗。
濂洛有諸老，此盛彼遂衰。
學詩吟十首·其八
作者：方回
朝代：宋

我寓侍郎橋，夜枕聞五德。
四更即不眠，東望逆曙色。
南睨三茅閣，千燈破暗黑。
百八仙林鐘，鼉龍吼其北。
繄此倚闌人，四海誰我識。
未能朱晦翁，鄉邦續道脈。
猶當陸放翁，桐江刻詩集。
學詩吟十首·其六
作者：方回
朝代：宋

離騷謂絕響，此道傳人心。
外物有鼎革，能言無古今。
曹劉與陶謝，五柳擅正音。
李杜與韓柳，一字直萬金。
歐蘇與黄陳，孰淺而孰深。
尤蕭楊陸范，乾淳鶴在陰。
二澗可繼之，章泉亦駸駸。
奈何近百載，種火灰中深。
學詩吟十首·其四
作者：方回
朝代：宋

我愛真西山，讀書有甲記。
首論天命性，豈可不論氣。
我愛魏鶴山，周易輯集義。
濂洛十七家，一貫六十四。
有寂即有感，槁死笑釋氏。
無氣欲爲人，瓦礫棄骸胔。
復見天地心，有處起生意。
王弼獨云無，此語决非是。
守孫滿歲
作者：方回
朝代：宋

升沉榮瘁可須論，古鏡當空了不昏。
莫笑今踰六旬叟，頗欣已有兩男孫。
特牲與子羞家廟，聯騎何人叩圃門。
急掃秋亭具殽果，凉邊爛漫倒清樽。
宗兄端叟年七十六來訪二首·其一
作者：方回
朝代：宋

年才踰壯早相知，北騎南船幾別離。
二老皆鄰八旬壽，一生誰賦萬篇詩。
特承枉顧元無說，獲侍同行識者誰。
流水桃花別天地，碧山許到果何時。
宗兄端叟年七十六來訪二首·其二
作者：方回
朝代：宋

遼廣歸來二紀强，脫身煙瘴遠沙場。
僧多吟友詩常淡，家見玄孫壽且康。
殘月夜潮渡漁浦，飛花春雨客錢塘。
西山後會何妨數，管趁年年早茗香。
宗陽宮訪葉西莊亨宗飲尋杜南谷道堅不值留詩并呈戴帥初
作者：方回
朝代：宋

我不識南谷，亦不識西莊。
偶然詣仙境，一舉數十觴。
南谷出何之，童子煎茗忙。
柏林中有梅，不見惟聞香。
客中近元夕
作者：方回
朝代：宋

新晴春早暖，客裏上元天。
輦路燈如夢，璇霄月欲圓。
豈惟無酒酤，不復有床眠。
歌舞愚兒輩，凄凉已十年。
客中近元夕
作者：方回
朝代：宋

新晴春早暖，客裏上元天。
辇路灯如梦，璇霄月欲圆。
岂惟无酒酤，不復有床眠。
歌舞愚儿辈，凄凉已十年。
客况六言五首·其一
作者：方回
朝代：宋

狐白裘玉作带，汗血馬金爲鞭。
雪髪河中老叟，霜天裸體撐船。
客况六言五首·其一
作者：方回
朝代：宋

狐白裘玉作带，汗血马金为鞭。
雪髪河中老叟，霜天裸体撑船。
客况六言五首·其三
作者：方回
朝代：宋

善揮金粗豪傑，痛飲酒真神仙。
身外別無一物，胸中略有千年。
客况六言五首·其二
作者：方回
朝代：宋

一瓣香陳無己，萬首詩陸放翁。
借問老夫年紀，五屈指姜太公。
客况六言五首·其五
作者：方回
朝代：宋

大矣哉十二卦，有義有用隨時。
世故蓍草萬變，心事梅花一枝。
客舍讀書
作者：方回
朝代：宋

客舍何所爲，流光坐飛騰。
出遊足風雨，對晤乏友朋。
書鴟幸輿致，歡言啟緘縢。
拂拭蛛與蟫，曲此几上肱。
暗眼閲細字，未覺如蚊蠅。
刮土辨古鼎，理絲梳亂繩。
領會劃有得，意色若自矜。
芸香入漢室，竹簡發魏陵。
勺飲一以醉，焉事誇如澠。
幽窗卷且舒，倦榻卧復興。
匪欲備顧問，詎將干召徵。
濟物剗稚念，治生頹俗能。
惟學足娛老，賢哲梯可升。
忍窮定力見，返照浩氣增。
童子未識察，招邀荒隴登。
江之水浩浩，楚山何層層。
歸思忽攪擾，腸肺攢鋒稜。
行止分已定，大方無滯凝。
一旦决雲漢，誰識天池鵬。
且復挾我冊，掩關明孤燈。
客舍读书
作者：方回
朝代：宋

客舍何所为，流光坐飞腾。
出游足风雨，对晤乏友朋。
书鸱幸舆致，欢言启缄縢。
拂拭蛛与蟫，曲此几上肱。
暗眼阅细字，未觉如蚊蝇。
刮土辨古鼎，理丝梳乱绳。
领会划有得，意色若自矜。
芸香入汉室，竹简发魏陵。
勺饮一以醉，焉事夸如渑。
幽窗卷且舒，倦榻卧復兴。
匪欲备顾问，讵将干召征。
济物刬稚念，治生颓俗能。
惟学足娱老，贤哲梯可升。
忍穷定力见，返照浩气增。
童子未识察，招邀荒陇登。
江之水浩浩，楚山何层层。
归思忽搅扰，肠肺攒锋棱。
行止分已定，大方无滞凝。
一旦决云汉，谁识天池鹏。
且復挟我册，掩关明孤灯。
客謂榴花早而多竹笋少歲旱
作者：方回
朝代：宋

客憂今歲旱，事已見幾微。
早早榴花密，遲遲竹笋稀。
即今防黠賊，已若墮重圍。
更使逢荒歉，嗚呼萬事非。
家書
作者：方回
朝代：宋

倚樓閒看雨，已下又重登。
困入春深劇，愁逢日暮增。
家書聞子病，時事說兵興。
流汗才揮扇，風寒忽似冰。
宾旸来饮秀山予醉小跌次韵为吴体
作者：方回
朝代：宋

无冰为水柘为浆，深入醉乡心自凉。
微官误身鱼中饵，俗士缚礼龟搘床。
未妨卖书笑杜甫，宁能食乳羡张苍。
颠崖仆树幸无损，当復与君浮万觞。
宿东松寺
作者：方回
朝代：宋

一僧垂乱髪，杉阁夜寒饶。
开锁容铺榻，求钱为造桥。
猕猴窗外啸，鼯鼠烛前跳。
岳笔亲题坏，前朝恨未销。
宿包山杨明府宅·其一
作者：方回
朝代：宋

十年共艰难，老友杨明府。
贤令实所頼，拙守何足数。
尚忆纷纭初，天地沸鼙鼓。
穷山古未见，倏忽集万马。
家财吝不捐，宁保杀与掳。
公一无所爱，什器亦遭斧。
我书寄歙山，万卷弃草莽。
即令两秃翁，衣破缺纫补。
独有浩然气，依旧塞□□。
□□白云村，连榻晓共语。
宿包山楊明府宅·其一
作者：方回
朝代：宋

十年共艱難，老友楊明府。
賢令實所頼，拙守何足數。
尚憶紛紜初，天地沸鼙鼓。
窮山古未見，倏忽集萬馬。
家財吝不捐，寧保殺與擄。
公一無所愛，什器亦遭斧。
我書寄歙山，萬卷棄草莽。
即令兩禿翁，衣破缺紉補。
獨有浩然氣，依舊塞□□。
□□白雲村，連榻曉共語。
宿包山楊明府宅·其三
作者：方回
朝代：宋

誰實生成之，諺謂慈父母。
彼錦衣玉食，及朱弦鏤簋。
公但寶一硯，百倍似勝汝。
我眠公浩唱，猶有半夜許。
可親未易別，依依睇烟雨。
宿包山楊明府宅·其二
作者：方回
朝代：宋

今日到桐廬，登堂拜壽母。
□□□□□，□□□□□。
人間富豪兒，吾事弗如汝。
汝縱□□□，□□□□□。
□□□□□，□□□□□。
宿曹西疇宅大雨
作者：方回
朝代：宋

竹樹環齋館，真宜聽雨聲。
不堪終夜急，似欲阻人行。
薄醉眠難熟，多思夢輒驚。
漏牀正當面，移枕屢縱橫。
宿東松寺
作者：方回
朝代：宋

一僧垂亂髪，杉閣夜寒饒。
開鎖容鋪榻，求錢爲造橋。
獼猴窗外嘯，鼯鼠燭前跳。
岳筆親題壞，前朝恨未銷。
宿湖口縣
作者：方回
朝代：宋

江湖分合處，風水互東西。
官禁收燈早，民居結葦低。
二孤流俗誤，九派舊蹤迷。
剩有登臨興，春霖滿路泥。
宿西畴曹教授宅
作者：方回
朝代：宋

宿羽同夜林，天明各分飞。
人生尘土内，别易会合稀。
我自钱塘来，君从宣城归。
初喜望颜色，昔癯今似肥。
细视久乃觉，翛然不胜衣。
老至故当尔，閒心厌尘鞿。
户门岂可忽，仕宦未为非。
迩来三径荒，园花减芳菲。
政坐行作吏，耕稼始愿违。
子婿环我前，设席灯烛辉。
邃庑考画鼓，崇盘荐琼蕤。
友道比衰丧，闻客扃重扉。
独此意不然，壶倒觞屡挥。
酒醒日已出，行行穿山围。
回首重回首，晴川渺烟霏。
宿西疇曹教授宅
作者：方回
朝代：宋

宿羽同夜林，天明各分飛。
人生塵土內，別易會合稀。
我自錢塘來，君從宣城歸。
初喜望顔色，昔癯今似肥。
細視久乃覺，翛然不勝衣。
老至故當爾，閒心厭塵鞿。
戶門豈可忽，仕宦未爲非。
邇來三徑荒，園花減芳菲。
政坐行作吏，耕稼始願違。
子婿環我前，設席燈燭煇。
邃廡考畫鼓，崇盤薦瓊蕤。
友道比衰喪，聞客扃重扉。
獨此意不然，壺倒觴屢揮。
酒醒日已出，行行穿山圍。
回首重回首，晴川渺煙霏。
寄仇仁近白廷玉张仲实京口当涂江阴三学正兼述新岁阴雨春寒有怀
作者：方回
朝代：宋

同时纠正诸侯学，铛脚相邻总鉅邦。
足可养廉三斛米，未妨温故一灯窗。
有人北面求宗旨，无事东流送大江。
向道紫阳山色好，何为不肯泝溪泷。
寄仇仁近白廷玉張仲實京口當塗江陰三學正兼述新歲陰雨春寒有懷
作者：方回
朝代：宋

同時糾正諸侯學，鐺脚相鄰總鉅邦。
足可養廉三斛米，未妨溫故一燈窗。
有人北面求宗旨，無事東流送大江。
向道紫陽山色好，何爲不肯泝溪瀧。
寄伯宣尚书士常吏侍二首·其一
作者：方回
朝代：宋

林下休官已七年，新闻偶到白云边。
一时人物归司命，二老儒臣筦吏铨。
严子钓台跧旧隠，山公启事玷羣贤。
驱驰力尽心徒在，聊信归鸿寄短篇。
寄伯宣尚书士常吏侍二首·其二
作者：方回
朝代：宋

贫与身仇病作魔，春来为况復如何。
梅花未了桃花动，诗债犹稀酒债多。
剩喜故人跻要路，稍令閒客藉余波。
吏廉岁稔兵氛寝，是处江湖可一蓑。
寄伯宣尚書士常吏侍二首·其一
作者：方回
朝代：宋

林下休官已七年，新聞偶到白雲邊。
一時人物歸司命，二老儒臣筦吏銓。
嚴子釣臺跧舊隠，山公啟事玷羣賢。
驅馳力盡心徒在，聊信歸鴻寄短篇。
寄伯宣尚書士常吏侍二首·其二
作者：方回
朝代：宋

貧與身仇病作魔，春來爲況復如何。
梅花未了桃花動，詩債猶稀酒債多。
剩喜故人躋要路，稍令閒客藉餘波。
吏廉歲稔兵氛寢，是處江湖可一蓑。
寄劉伯宣南昌
作者：方回
朝代：宋

西浙東江昔袂分，洪都湓浦忽相聞。
才看陶令門前柳，却憶滕王閣上雲。
何處魚蠻能避役，無邊鯨海尚行軍。
詩書胸次堪籌國，定不專憑柱後文。
寄同年宗兄桐江府判去言五首·其一
作者：方回
朝代：宋
体裁：七言绝句

联翩同挂别闱名，尚得秋崖病体轻。三十四年如一瞬，梦中时见老先生。
寄同年宗兄桐江府判去言五首·其一
作者：方回
朝代：宋

聯翩同掛別闈名，尚得秋崖病體輕。
三十四年如一瞬，夢中時見老先生。
寄同年宗兄桐江府判去言五首·其三
作者：方回
朝代：宋

不識康廬真刺史，可憐德祐假平章。
木綿老鬼死遺臭，萬古秋崖姓字香。
寄同年宗兄桐江府判去言五首·其三
作者：方回
朝代：宋

不识康庐真刺史，可怜德佑假平章。
木绵老鬼死遗臭，万古秋崖姓字香。
寄同年宗兄桐江府判去言五首·其二
作者：方回
朝代：宋

秋崖猶子蛟峰弟，同榜三人老弟兄。
君玉中嘗辭直指，去言晚乃佐專城。
寄同年宗兄桐江府判去言五首·其五
作者：方回
朝代：宋

好山多處說嚴陵，官事閒時定一登。
野寺豈無僧十百，愛僧須是愛詩僧。
寄同年宗兄桐江府判去言五首·其四
作者：方回
朝代：宋

子陵灘上一詩翁，七十四年雙耳聾。
第一老窮吟第一，一樽時與酹江風。
寄呈呂道山于八桂
作者：方回
朝代：宋

朅從歙浦來湓浦，聞自全州入桂州。
倚俟先生還北棹，定容小子到南樓。
甘留旅瑣緣何事，積受恩私愧未酬。
但願歲時一相見，萍蹤從昔慣漂浮。
寄壽牟提刑獻之巘·其一
作者：方回
朝代：宋

七十閒人兩地仙，恰如同見會昌年。
詩名我愧劉賓客，心事君真白樂天。
致仕元無官爵累，藏書各有子孫傳。
磻溪淇澳可齊壽，入相封侯恐未然。
寄壽牟提刑獻之巘·其二
作者：方回
朝代：宋

乃翁曾記脫靴亭，直節高風有寧馨。
知命時年棄軒冕，傳心學問本家庭。
飽餐霅水仍苕水，高揭文星更壽星。
我亦七旬乃雌甲，林慚磵愧負山靈。
寄寿牟提刑献之巘·其二
作者：方回
朝代：宋

乃翁曾记脱靴亭，直节高风有宁馨。
知命时年弃轩冕，传心学问本家庭。
饱餐霅水仍苕水，高揭文星更寿星。
我亦七旬乃雌甲，林惭磵愧负山灵。
寄平江王元俞治中并呈孟君復总管
作者：方回
朝代：宋

两玉人俱出相家，一时顿有富才华。
登楼赋咏追王粲，落帽风流致孟嘉。
未肯一茎生白髪，相逢九日醉黄花。
苏台欲往何由得，独立吴山眺晚霞。
寄平江王元俞治中并呈孟君復總管
作者：方回
朝代：宋

兩玉人俱出相家，一時頓有富才華。
登樓賦詠追王粲，落帽風流致孟嘉。
未肯一莖生白髪，相逢九日醉黄花。
蘇臺欲往何由得，獨立吳山眺晚霞。
寄康慶之錢塘二首·其一
作者：方回
朝代：宋

奕品深參古爛柯，筆蹤傍出舊臨河。
詩成不覺千篇易，書讀曾踰萬卷多。
壯士玉關汗血馬，美人南國採蓮歌。
俊遊奇觀平生事，將相其如此老何。
寄康慶之錢塘二首·其二
作者：方回
朝代：宋

暮年生計乏從容，六秩臨頭萬事慵。
官酒河豚如有毒，故姬秋燕已無蹤。
往來迎送猶多事，俯仰炎凉竟少悰。
獨□已知心欲去，西湖同賞木芙蓉。
寄张鹏飞浙东
作者：方回
朝代：宋

政是清和四月天，马头无数好山川。
千花果熟黄鶑树，百谷秧深白鹭田。
汉传风霜驱使节，越溪冰玉劈吟笺。
四州士友相吟送，应羡风标似谪仙。
寄張鵬飛浙東
作者：方回
朝代：宋

政是清和四月天，馬頭無數好山川。
千花果熟黄鶑樹，百穀秧深白鷺田。
漢傳風霜驅使節，越溪冰玉劈吟牋。
四州士友相吟送，應羨風標似謫仙。
寄彬州孫通守振武聞泝湘將至八桂
作者：方回
朝代：宋

南斗之南八桂林，携琴欲覓舊知音。
想君湘水花邊路，識我衡陽雁外心。
偪側甲兵詢動靜，艱難書問畏浮沉。
相煩爲報真消息，莫待春江柳色深。
寄抚州吕使君索李雁湖注王半山诗
作者：方回
朝代：宋
体裁：七言律诗

一别龙门十五期，湓城日夜梦魂驰。归装初解临川印，注本应多介甫诗。定复一鸱能见惠，遥知五马未相遗。鲤鱼直下西江水，兼有书来慰我思。
寄抚州吕使君索李雁湖注王半山诗
作者：方回
朝代：宋

一别龙门十五期，湓城日夜梦魂驰。
归装初解临川印，注本应多介甫诗。
定復一鸱能见惠，遥知五马未相遗。
鲤鱼直下西江水，兼有书来慰我思。
寄撫州呂使君索李雁湖注王半山詩
作者：方回
朝代：宋

一別龍門十五期，湓城日夜夢魂馳。
歸裝初解臨川印，注本應多介甫詩。
定復一鴟能見惠，遥知五馬未相遺。
鯉魚直下西江水，兼有書來慰我思。
寄老山張鵬飛御史
作者：方回
朝代：宋

通袖風霜手，揮毫雅頌音。
柄臣曾見憚，素士許同吟。
包括滄溟淺，蜚騰歲月深。
一朝夢惟肖，槁草仰商霖。
寄董总管文卿精春秋连为太平姑苏二大郡
作者：方回
朝代：宋

春秋家学汉醇儒，纔尹当涂又尹苏。
光价九霄悬日月，爱思两郡甲江湖。
蛾眉采石风前笛，橘里长桥□后鲈。
太白季鹰俱不及，□□□□拥菟符。
寄董總管文卿精春秋連爲太平姑蘇二大郡
作者：方回
朝代：宋

春秋家學漢醇儒，纔尹當塗又尹蘇。
光價九霄懸日月，愛思兩郡甲江湖。
蛾眉采石風前笛，橘里長橋□後鱸。
太白季鷹俱不及，□□□□擁菟符。
寄許太初
作者：方回
朝代：宋

憶昨與君同榻時，奇溫疊重狨豹皮。
醉卧嘔吐污茵帳，君不誚責予不知。
一從建康出城去，七里八岡泥涉路。
一步一滑不可度，始復思君寢處處。
幸有筍輿猶得乘，其實不勝其戰兢。
句容破店無卧榻，一夜打坐如禪僧。
老頑窮健耐辛苦，地角天涯迷處所。
客中知我何如人，店嫗無頼肆譏侮。
蹉跎六十二年身，明日又見新年春。
祇應獨坐思鄉客，猶勝孤征失路人。
寄许太初
作者：方回
朝代：宋

忆昨与君同榻时，奇温迭重狨豹皮。
醉卧呕吐污茵帐，君不诮责予不知。
一从建康出城去，七里八冈泥涉路。
一步一滑不可度，始復思君寝处处。
幸有笋舆犹得乘，其实不胜其战兢。
句容破店无卧榻，一夜打坐如禅僧。
老顽穷健耐辛苦，地角天涯迷处所。
客中知我何如人，店妪无頼肆讥侮。
蹉跎六十二年身，明日又见新年春。
祇应独坐思乡客，犹胜孤征失路人。
寄贈介石沈高士·其一
作者：方回
朝代：宋

犖確崎嶇峭壁間，險過巫峽更潼關。
石頭莫待微相磕，便合收心早早還。
寄贈介石沈高士·其二
作者：方回
朝代：宋

兩邊巇險我居中，豈可挨西又捺東。
冷笑主人忘曲突，泥梁燕燕說春風。
寄贈集虛孟高士
作者：方回
朝代：宋

天地春藏凍核中，時來蜂蝶鬨東風。
萬端變化根無極，一寸靈明裹太空。
妙處千江分朗月，飄然六合點飛鴻。
守玄知默交龍虎，肯泥丹爐子午紅。
寄赵宾旸二首·其一
作者：方回
朝代：宋

秀亭山下旧吾庐，十二年邻长者居。
近别復经三换历，相疏不寄一行书。
诸郎已了婚姻未，所至堪怜盗贼余。
老我种瓜生事拙，想君更苦食无鱼。
寄赵宾旸二首·其二
作者：方回
朝代：宋

才疏意广道难行，深入穷山隠姓名。
自分一瓢终陋巷，谁知五马昔专城。
去年是处兴兵甲，此老无人问死生。
忽忆杜微今七十，寄声聊见不忘情。
寄趙賓暘二首·其一
作者：方回
朝代：宋

秀亭山下舊吾廬，十二年鄰長者居。
近別復經三換曆，相疏不寄一行書。
諸郎已了婚姻未，所至堪憐盜賊餘。
老我種瓜生事拙，想君更苦食無魚。
寄趙賓暘二首·其二
作者：方回
朝代：宋

才疏意廣道難行，深入窮山隠姓名。
自分一瓢終陋巷，誰知五馬昔專城。
去年是處興兵甲，此老無人問死生。
忽憶杜微今七十，寄聲聊見不忘情。
寄還程道益道大昆季詩卷
作者：方回
朝代：宋

山水吾州稱絕奇，間生傑出當如之。
不行天上五嶺路，焉識人間二程詩。
無逸幼槃金華似，才翁子美歐陽知。
怒流洶湧各分派，萬折到海夫奚疑。
寄閻承旨靖軒
作者：方回
朝代：宋

相逢偶值寄梅人，今歲江南暖未勻。
報與玉堂真學士，小詩聊當一枝春。
寄集賢閻子靜學士
作者：方回
朝代：宋

新年七十一衰翁，此道心知萬折東。
名位集賢唐學士，文章內相陸宣公。
兩朝綸浡傾前古，四海紳緌立下風。
手把一枝梅欲寄，江南歲暮待春鴻。
寄題九仙俞君竹屋
作者：方回
朝代：宋

竹繞屋之外，屋中人定賢。
戛風疑有客，攪雨不妨禪。
勿起青奴想，毋垂玉版涎。
新梢添秀色，長日照吟編。
寄題九華蘇君明甫夢牛亭
作者：方回
朝代：宋

融融洩洩非煙霧，金門玉堂嚴陛枑。
上帝高居朝百靈，神人真官儼無數。
九華種德萱堂仙，許傍紅雲聽韶頀。
瓊林宴罷偃霓旌，詔賜麒麟引歸路。
似牛非牛斯何祥，夢覺生此玉樹郎。
渥洼汗馬實非馬，洛洞髯珠誰謂羊。
天上真龍世莫測，例晦頭角韜晶光。
夢中之牛頗類此，豈果噉芻甘服箱。
忠臣事君比螻蟻，慈父愛子號豚犬。
鳩雎夫婦雁兄弟，託物取象意微婉。
冉耕伯牛司馬牛，大賢名字何赫烜。
得非此母奇此兒，他年負重能致遠。
繡輿羽衛歸蓬萊，奇徵異兆猶昭回。
作亭大刻夢牛記，銀黄上冢兼榮哀。
函關道士駕西邁，萬歲樹精焉在哉。
邂逅便當知止足，拽轉鼻頭歸去來。
寄題休寧趙氏雲屋省心翠侍問道亭有有堂五首·其一
作者：方回
朝代：宋

不品官班但品人，深雲藏屋屋藏身。
就中別有難藏者，名震京師鄭子真。
寄題休寧趙氏雲屋省心翠侍問道亭有有堂五首·其三
作者：方回
朝代：宋

青疏老瘦碧孱顔，杳杳深深萬翠間。
侍坐侍行仍侍立，雪松霜竹雨餘山。
寄題休寧趙氏雲屋省心翠侍問道亭有有堂五首·其二
作者：方回
朝代：宋

心屬何人省者誰，自家主宰自家知。
從來此地惺惺處，不要醫工用藥醫。
寄題休寧趙氏雲屋省心翠侍問道亭有有堂五首·其五
作者：方回
朝代：宋

貫朽青錢粟腐紅，何如心不愧天公。
一方寸裏無餘物，却笑敖倉武庫窮。
寄題休寧趙氏雲屋省心翠侍問道亭有有堂五首·其四
作者：方回
朝代：宋

三叉路口駐車輪，莫訝知津更問津。
何限出門向西笑，忙行不似慢行人。
寄題佛智忠禪師實庵·其一
作者：方回
朝代：宋

皴皮槁項換兒童，依舊恒河見性同。
作繭蠶寧長戀葉，蛻形蟬待別嘶風。
雙趺可逐茶毗盡，隻履誰知窣堵空。
設土饅頭誑人眼，新羅鷂子過天東。
寄題佛智忠禪師實庵·其二
作者：方回
朝代：宋

實翁大笑笑虛翁，自闢新庵地幾弓。
萬事我俱捐墮甑，百年公已辦幽宮。
恢張遠算遺身後，跳脫迷魂出夢中。
智了愚冥莫分別，乾坤黄落一秋風。